
Konsolidahon ug dugang palig- 
onon ang Partido!Pakyason ang 
kontra-rebolusyonaryong gubatug 
terorismo sa estado sa rehimeng 
US-Marcos! Kumprehensibong 
lasdang ang demokratikong 
rebolusyon sa katawhan! 


Komite Sentral 
Partido Komunista ng Pilipinas 


Gipaabot sa Komite Sentral sa Partido Komunista ng Pilipinas (PKP) ang 
labing mainiton nga rebolusyonaryong pagtimbaya sa tanang kadre sa 
Partido, mga rebolusyonaryong pwersa, higala ug kaalyado sa Partido, sa 
okasyon sa ika-54 nga anibersaryo sa pagkatukod sa Partido sa 
teoretikanhong basehan sa Marxismo-Leninismo-Maoismo. Atong saulugon 
karong adlawa ang dagkung mga kalampusan sa Partido sa miaging lima ka 
dekada sa pagpangulo sa demokratikong rebolusyon sa katawhan ug pag- 
asdang sa tinguha sa katawhang Pilipino alang sa kagawasan ug 
demokrasya. Sa samang higayon, atong timbangon ang atong kusog ug 
kritikal nga aseson ang atong mga kasaypanan ug mga kahuyangan aron 
malapag ang atong plano sa paglihok aron makaabante ug makakab-ot og 
mas dagkung mga kadaugan sa umaabot nga mga tuig. 


Niining adlawa, atong gihatag ang talagsaong pasidungog kang Ka Jose 
Maria Sison (Amado Guerrero), founding chairman sa Komite Sentral sa 
PKP, nga sa lalum ug hugot nga pagsabot sa Marxismo-Leninismo- 
Maoismo iyang nagiyahan sa Partido gikan sa pagsugod, kalinghod ug 


paglambo. Gibilin kanato ni Ka Joma ang usa ka kaban sa bahandi sa 
Marxista-Leninista-Maoistang sinulat diin ang iyang imortal nga 
rebolusyonaryong diwa molungtad sa kahangturan aron giyahan ang sunod 
nga henerasyon sa mga kadre sa Partido sa mas taas pang ang-ang. 


Pinakataas nga pasidungog ang gitugyan sa Partido sa tanang bayani ug 
martir sa katawhang Pilipino, lakip na ang mga myembro sa Komite 
Sentral, Political Bureau ug Executive Committee niini, ingonman sa mga 
kadre, Pulang manggugubat ug aktibistang masa, nga naghatag sa kinatas- 
ang sakripisyo samtang nag-alagad sa katawhan ug nakigbisog alang sa 
nasudnon demokratikong kawsa. Sa samang higayon, atong gipasidunggan 
ang mga rebolusyonaryong masa, mga aktibista sa mga organisasyong 
masa, mga Pulang manggugubat, mga organisador ug kadre sa Partido nga 
padayong nanglimbasog sa rebolusyonaryong dalan bisan pa sa tanang 
kalisdanan ug sakripisyo ilabina atubangan sa gipakusog nga kampanya sa 
pasistang terorismo nga gihulhugan sa imperyalismong US. 


Nag-atubang kita sa nagkagrabeng krisis sa reaksyunaryong nagharing 
sistema sa nasud ug tibuok kalibutan, nga naghulagway sa maluntarong 
istagnasyon ug pagtiurok sa ekonomiya, nagkagrabeng kahimtang sa 
katilingban, paggrabe sa pasismo ug terorismo sa estado ug nagkadaghang 
hulga sa inter-imperyalistang gubat. Gimugna sa krisis ang hilabihan ka 
paborableng mga kundisyon aron pangulohan sa proletaryado ang katawhan 
ug iasdang ang rebolusyonaryong kalihukan sa Pilipinas ug sa tibuok 
kalibutan. 


Padayong nagkagrabe ang krisis sa pangkalibutang sistemang kapitalista. 
Mius-us ang ekonomiya sa US ug sa uban pang nag-unang kapitalistang 
mga nasud padulong sa bag-ong bwelo sa resesyon nga gikabalak-ang 
molamoy sa daghang mga nasud. Nabutyag ang dunot nga lintunganay sa 
kapitalistang sistema ug nagresulta sa malukpanong kadaut ug pag-antus sa 
proletaryado ug katawhan. Nagkakusog ang mga pasistang pwersa aron 
atakehon ug pakgangon ang pagpangulo sa proletaryado. Nagkagrabe ang 
inter-imperyalistang kontradiksyon ug panagbangi. Aron pugngan ang 
estratehikong pag-us-us niini, labaw nga nahimong utok-pulbura ang 
imperyalismong US ug ginatukmod ang ubang mga imperyalistang gahum 
nga mahimong mas agresibo sa militar. Misangpot kini sa gubat sa Ukraine 


ug nagpadaku sa hulga sa direktang inter-imperyalistang gubat o gubat sa 
kalibutan. 


Padayon nga nag-antus ang katawhang Pilipino sa nagkahugot nga gunit sa 
imperyalismong US, ug sa pagpakaitoy sa rehimeng Marcos sa dikta ug 
interes sa Pentagon, langyawng bangko, ug korporasyong multinasyunal. 


Nagkagrabe ang krisis sa nagharing semikolonyal ug semipyudal nga 
sistema, nga naghulagway sa kaylap nga pagkaguba sa pwersa sa 
produksyon, ug grabeng pag-us-us sa sosyo-ekonomikanhong kahimtang sa 
mayorya sa katawhang Pilipino. Ang pagsaka sa gahum sa gikasilagang 
pundok Marcos-Duterte, nga kaylap nga giilang dili lehitimo tungod sa 
malukpanong elektronikong pagpanglimbong sa eleksyon niadtong Mayo 
2022 , nagtimaan sa dugang nga pagkadunot sa nagharing pulitikanhong 
sistema. 


Padayon niining ginapatuman ang mas nagkabangis nga gubat 
pagpanumpo, gamit ang pinakagrabeng porma sa pasistang terorismo aron 
hadlukon ang lapad nga masa sa katawhan. Apan labaw pa hinuong 
natukmod ang mga mamumuo, mag-uuma ug uban pang hut-ong 
dinaugdaug nga mosukol ug depensahan ang ilang mga katungod ug interes. 
Labaw nga mitataw ang pagkamakatarunganon, kapanginahanglanon ug 
pagkahinanali sa paglunsad sa demokratikong rebolusyon sa katawhan 
pinaagi sa malungtarong gubat sa katawhan. 


Padayong nagpursige ang mga kadre ug aktibista sa Partido sa pagpaasdang 
sa demokratikong rebolusyon sa katawhan pinaagi sa paglunsad og 
malungtarong gubat sa katawhan aron liyukan ang kasyudaran gikan sa 
kabanikanhan, ug pag-asdang sa kalihukang masa sa kasyudaran ug 
kabanikanhan. Sa miaging mga tuig, aduna kitay dakung nakab-ot sa lain- 
laing natad sa gimbuhaton. Apan, nakahiagum usab ang rebolusyonaryong 
kalihukan og mga kapildihan ug kapakyasan sa nagkalain-laing natad sa 
rebolusyonaryong gimbuhaton tungod sa suhetibismo, pangsulod nga mga 
kahuyangan ug mga kasaypanan, samtang ginaatubang niini ang 
nagkakusog nga estratehikong opensiba sa kaaway sa miaging lima ka tuig. 


Sa giya Marxismo-Leninismo-Maoismo, wala matay-og ang Partido sa 
maong mga kapakyasan. Determinado kining patigbabawan ang tanang 


kahuyangan, tul-iron ang mga kasaypanan, magkonsolida ug magpakusog, 
aron magsilbing bag-as nga nangulo sa katawhang Pilipino sa ilang 
pakigbisog aron pukanon ang imperyalismo, pyudalismo ug burukrata- 
kapitalismo ug kab-oton ang nasudnong kagawasan ug demokrasya sa 
katawhan. 


Migrabe ang mga kontradiksyonsa pag-us-us sa bag-ong hugna sa krisissa 
pangkalibutang sistemang kapitalista 


Subling nahagba ang pangkalibutang sistemang kapitalista, human sa 
mubong yugto sa temporaryong paglapad sa miaging tuig sunod sa 
pangkalibutang resesyon niadtong 2020 sa panahon sa pandemyang Covid- 
19. Nahitabo kini wala pay usa ka tuig human nga gitagna sa International 
Monetary Fund nga molambo ang ekonomiya sa 2022 ug sa mosunod nga 
mga tuig. Gipagrabe sa kapitalistang krisis ang tanang porma sa 
pagpangdaugdaug ug pagpanghimulos, gipalalum ang inter-imperyalistang 
panagbangi, gipagrabe ang kontradiksyon sa hut-ong ug nagmugna og mga 
kundisyon alang sa rebolusyonaryong pagsukol. 


Ginasulti nga ang bag-ohay nga pagtiurok sa ekonomiya resulta lamang sa 
taas nga implasyon tungod sa pagsaka sa presyo sa lana ug ang mga 
aftershocks o epekto sa mga lockdown niadtong pandemya nga miguba 
pangkalibutang suplay. Sa tinuud, kini pagpadayon sa malungtarong 
istagnasyon sa sistemang kapitalista sa tibuok kalibutan nga nagsugod 
niadto pang pangkalibutang krisis sa pinansya niadtong 2008, halos 15 ka 
tuig ang milabay. Temporaryo lang kining nahunong dihang mibalik lagsik 
ang mga ekonomiya sa katapusang kwarto sa 2020 tungod sa dagkung 
pautang, human ang resesyon nga may kalabutan sa pandemya sa sayong 
bahin sa maong tuig. Bisan ang mga burges nga ekonomista nakamugna og 
terminong “permacrisis” aron ihulagway ang kinatibuk-ang istagnasyon ug 
ang paghuyang sa pangkalibutang ekonomiya nga nag-atubang sa krisis sa 
pagkaon ug enerhiya, mga gubat ug panagbangi, ug kagubot sa pinansya. 


Ang  kalibutanong sistemang kapitalista anaa sa tungatunga sa 
pinakadakung bula sa pinansya sa kasaysayan sa kalibutan. Mikabat sa 
5290 trilyon ang kinatibuk-ang pangkalibutang utang pangpubliko ug 
pribado sa ikatulong kwarter sa tuig, katugbang sa 34396 sa pangkalibutang 
produksyon. Sukad nga mihaguros ang pandemya, walay kaparehas ang 


pasaka sa utang ug misangko og kapin 360% sa GDP sa 2020 ug $303 
trilyon sa 2021. Ang bag-ohay lang nga pag-us-us nagsumikad sa pagkusog 
sa dolyar sa US nga hinungdan aron ipakitang mas gamay ang mga dili 
dolyar nga utang, ug sa pagtaas sa tantos sa interes nga nagkibhang sa bag- 


ong pagpangutang. 


Ang mga global bond ug treasuries nga ginaila isip luwas nga pamuhunan 
nag-antus usab sa wala sukad hipalgi nga kalisngaw. Ang merkado sa mga 
global bonds mihagba ngadto sa 11% o $ 2.6 trilyon—kini ang labing grabe 
sukad sa krisis sa pinansya niadtong 2008. Patung-patong ang mga 
pagkalugi gumikan sa agresibong pagtaas sa tantos sa interes sa mga 
bangko sentral. Mihagba karon og kapin 2496 ang long-term treasuries sa 
US, sa wala pa matapos ang tuig. Nakahiagum usab og grabeng pagkalugi 
sukad 2008 ang stock markets sa tibuok kalibutan kung asa mihagba og 
2096 ang kantidad karong tuiga. Mograbe pa ang paghuyang ug pagkalugi 
sa 2023 kadungan sa pagkagrabe sa ekonomiya. 


Gidahum sa Organization for Economic Cooperation and Development o 
OECD nga matunga ang paglambo sa pangkalibutang ekonomiya gikan 696 
niadtong 2021 ngadto sa 3.196 na lang karong tuiga, ug mous-us pa ngadto 
sa 2.296 sa 2023. Mopaingon na sa resesyon ang mga nag-unang 
kapitalistang mga nasud human ang paspas nga pagsaka sa tantos sa interes 
ug pagpahugot sa monetary policy aron makontrol ang implasyon. 
Nagresulta kini sa paghinay sa produksyon, dinaghang pagpanangtang ug 
disempleyo, ug pagdaut sa kinabuhi ug panginabuhian sa minilyong 
katawhan. Moapekto kini sa ubang mga nasud nga nahigot sa 
pangkalibutanong produksyon sa mga multinasyunal nga korporasyon nga, 
human sa pipila ka dekada sa globalisasyon, naglangkub sa mayorya sa 
nasud sa tibuok kalibutan. 


Kining mga pagtaas sa interes ug ang gibunga niining resesyon ug paghinay 
sa produksyon magresulta sa mas daghang krisis sa pautang ug pagbayad- 
utang, mopasamot sa pagkalugi sa produksyon ug dis-empleyo, ug labaw 
pang magpagrabe sa kapobrehon ug kawalay kaangayan. Pagrabehon niini 
nga mga kahimtang ang kahuyang ug mopalalum sa ekonomikanhong 
istagnasyon. 


Mihunong ang paglambo sa ekonomiya sa US gikan sa unang katunga sa 
tuig, ug mopaingonay na sa resesyon sa sunod tuig human gisugdan sa 
Federal Reserve ang pagpataas sa interest rates sugod sa tunga-tunga sa tuig 
nga mipugong sa produksyon. Upat ka pilo nga mas daku ang 
pagpanangtang sa trabaho karong tuiga kaysa niadtong miaging tuig sa 
sektor sa teknolohiya, sakyanan, panglawas, mga bangko, retail 
(pagbaligya) ug serbisyo. Sa pagkakaron, nagbaguod kini sa higanteng 
utang nga kapin sa 531 trilyon. Miabot og 16% ang tinuod nga tantos sa 
implasyon, dili 7%. Adunay pipila ka mga tig-analisa nga nagtuong mas 
grabe pa kaysa niadtong 1788 ang abtong pagkahagba sa bono, nga sa 
pagkakaron usa ka bula sa pinansya nga 40 ka pilo nga mas daku kay sa 
stock market. Adunay dakung posibilidad sa usa ka “Greater Depression” 
atubangan sa pag-us-us sa real estate ug pagsaka ngadto sa 70096 sa 
foreclosures gikan sa miaging tuig. Gilauman nga mosamot pa ang maong 
mga paktor sa umaabot nga mga bulan. 


Ang ekonomiya sa China, nga dugay nang giila nga makina sa pag-uswag 
sa ekonomiya sa kalibutan, padayong gitay-og sa nagkadakung krisis sa 
pinansya gumikan sa taas kaayong lebel sa utang ug dili mabayarang utang 
sa real estate ug banko, pag-us-us sa konstruksyon ug paghinay sa 
produksyon. Nahagba ang merkado sa real estate nga adunay kapin 90 
milyon nga bakanteng kondominyum. Mihinay ang konstruksyon sa 
imprastraktura sa sulod ug gawas sa China. Mihagba ang retail sales. 
Gilaumang moubos sa kapin 396 ang pagtubo sa ekonomiya karong tuiga, 
kini ang pinakaubos sukad niadtong dekada 1970. Mikunhod ang eksport sa 
China ug gilaumang mohagba pa ngadto sa 3-5% (gikan sa 29.8% sa 
miaging tuig) taliwala sa mga hulga sa resesyon sa US ug Europe, nga 
mobira usab sa daghang mga nasud nga nahigot sa produksyon sa China. 


Ang pag-uswag sa ekonomiya sa mga nasud sa European gilaumang 
mohagba sa 0.396 sa sunod tuig ug maglunang sa resesyon ang daghang 
mga nasud. Gitay-og sa istagplasyon ang UK, nga anaa na sa usa ka 
ekonomiya ug gilaumang dili pa makabangon sa ulahing bahin sa 2024. 
Gilaumang mokunhod og 4.596 ang ekonomiya sa Russia sa sunod tuig, ug 
ang Germany og 0.796, samtang ang France gilaumanng mokunhod og 
dyutay 0.896. Daghang nangunang mga nasud sa Europe ang nag-antus sa 
gipahamtang sa US nga mga sangsyon batok sa natural gas sa Russia nga 


nag-obliga kanila nga mopalit og mas mahal nga natural gas gikan sa US. 
Nanangtang og mga trabahante o nag-undang sa pagdawat og bag-ong 
trabahante ang mga kumpanya sa Europe (sa industriya, teknolohiya, 
transportasyon, pagkaon, retail/binuuk, bangko ug uban pa). 


Gikatakda usab nga mahagbong sa resesyon ang Japan sa katapusan sa tuig 
ug gilaumang magpabiling bangkrap sa sunod tuig. Ang produksyon gibira 
sa taas nga depisit sa pamatigayon uban ang hinay nga pag-uswag sa mga 
eksport taliwala sa pagkunhod sa panginahanglan, paspas nga pagkunhod sa 
yen batok sa dolyar, ug taas nga rekord sa implasyon. 


Nag-antus ang kadaghanan sa mga dili lambo o atrasadong mga ekonomiya 
sa grabeng implasyon, disempleyo, pagkunhod sa bili sa kwarta tungod sa 
duso sa US nga pakusgon ang dolyar, nga nagresulta sa grabeng pagtaas sa 
mga galastuhon sa pagkaon ug uban pang mga import, pag-ubos sa 
direktang langyawng pamuhunan, ug makanunayong depisito sa 
pamatigayon. Gipulbos ang maong mga nasud sa deka-dekada nang 
neoliberalisasyon nga gipahamtang aron tugutan ang walay pugong nga 
imperyalistang pagpangawkaw nga nagresulta sa halapad nga pagkaguba sa 
mga produktibong pwersa ug ekonomikanhong rekurso. Nasakpan sila sa 
nagkagrabeng krisis sa utang, nabug-atan sa pagbayad sa utang. Adunay 
halos 60% sa labing kabus nga nasud nga adunay taas nga risgong dili 
makabayad sa utang o naglunang sa grabeng kalisud. Niining Oktubre, 
mihagba ang ekonomiya sa Sri Lanka tungod sa kabug-at sa dili mabayrang 
langyawng utang. 


Sa uyok sa nagkagrabeng krisis sa pangkalibutang sistemang kapitalista 
mao ang krisis sa sobrang produksyon. Adunay sobrang suplay sa mga nag- 
unang palaliton sama sa lana, semiconductor, produktong elektroniko, 
puthaw, gamit sa konstruksyon, sakyanan, produktong agrikultural ug uban 
pa. Ang paspas nga pagtaas sa mga kapasidad sa produksyon (pinaagi sa 
paggamit sa mga kompyuter, robotics, artificial intelligence ug uban pang 
mga teknolohiya) ug ang dungan nga pagsaka sa fixed capital (kapital para 
Sa mga makina), kakumbina ang pagbaha merkado ug wala mahaling 
imbentaryo maoy hinungdan sa pag-ubos sa tantos sa ganansya, pagkaguba 
sa produksyon ug pagkabangkrap. Gigamit ang sobrang aron maghimo og 


serye sa mga bula sa pinansya, nga misangpot sa dugang konsentrasyon sa 
kapital sa kamot sa pipila ka mga oligarkiya sa pinansya. 


Ang krisis sa kapitalistang sistema nagresulta sa mas paspas nga 
akumulasyon sa kapital ug bahandi sa kamot sa pipila ka monopolyo 
kapitalista, ug padayong mitaas ang kawalay kaangayan sa ekonomiya, hut- 
ong ug nasud. Sa milabayng mga bulan, gipatas-an sa mga monopolyong 
kumpanya sa lana ug mga espekulador sa pinansya ang presyo sa lana nga 
nagtugot kanila nga mohakop og wala hitupnging ganansya. Atol sa 
pandemya, usa ka bilyunaryo ang mitumaw matag 30 oras, samtang usa ka 
milyon nga mga tawo ang nahagbong sa grabeng kalisud tungod sa 
pagkawala sa kita, trabaho ug pagtaas sa gasto sa panginabuhi. Sa samang 
yugto, midoble ang bahandi sa napulo ka labing adunahang bilyunaryo, 
samtang mius-us ang kita sa 99% sa populasyon sa kalibutan. Sa 2,700 ka 
bilyunaryo, kapin 7096 niini naggikan lamang sa napulo ka nasud, 
nagkontrol sa mas daghang bahandi kaysa 4.6 bilyon katawhan o 6096 sa 
populasyon sa kalibutan. 


Taliwala sa nagkagrabeng kalibutanong krisis sa ekonomiya, atong nakita 
ang paglalum ug pagkusog sa upat ka dagkung kontradiksyon sa kalibutan, 
nga mao ang panagbangi tali sa mga monopolyo kapitalista ug mga 
mamumuo sa mga imperyalistang nasud, tali sa mga imperyalistang nasud, 
tali sa mga imperyalistang gahum ug mga dinaugdaug nga katawhang ug 
kanasuran, ug tali sa mga imperyalistang nasud ug mga nasud nga nagduso 
sa nasudnong kagawasan ug sosyalistang pangandoy. 


Padayon nga nagkakusog ang pakigbisog sa mga mamumuo sa US, UK ug 
uban pang imperyalistang nasud taliwala sa pagtaas sa gasto sa panginabuhi 
ug ubos nga suhulan. Nagkakusog ang pag-organisa sa mga unyon sa US 
lakip ang mga natukod sa dagkung mga korporasyon (Amazon, Starbucks, 
Apple, Google, Verizon ug uban pa). Naglunsad og dagkung mga welga ug 
demonstrasyon ang mga mamumuo aron iasdang ang ginapangayong usbaw 
sa suhulan ug mas maayong kondisyon sa pagtrabaho. Miulbo kini sa 
tibuok Europe lakip ang nasudnong welga sa mga mamumuo sa 
transportasyon ug tugpahanan sa France, Spain, Belgium ug uban pa. 
Karong Disyembre, ginatay-og ang UK sa mga welga sa mga mamumuo sa 


daghang mga industriya ug serbisyo, ang pinakadaku sa milabayng tulo ka 
dekada. 


Ang kapakyasan sa mga monopolyo kapitalista nga sulbaron ang 
nagkagrabeng krisis sa mga imperyalistang estado nagpakusog sa mga 
pasistang grupo nga nagpasiugda sa ultra-nasyunalismo, panatismo sa 
relihiyon ug anti-komunismo. Gipondohan, giorganisa ug giaghat sa mga 
monopolyong kapitalista ang maong mga pasista aron pahanapo ang mga 
ugat sa kapitalistang krisis sa ekonomiya, pagmugna og katilingbanon ug 
pulitikanhong kagubot aron ipaling ang atensyon ug kusog sa katawhan sa 
panagbangi sa hut-ong. Ginasumpo nila ang makihut-ong nga pagpangulo 
sa proletaryado, ug ginasupak ang pagkusog sa anti-imperyalista, 
demokratiko ug sosyalistang kalihukan ug tinguha. Katungdanan sa mga 
rebolusyonaryong proletaryong pwersa ug sa ilang partido nga 
malukpanong abton ang mga mamumuo, magpahigayon og kaylap nga 
edukasyon aron sa pagbansay sa liboan ka proletaryong kadre, aron 
pangulohan ang minilyong mamumuo. Kinahanglang giyahan ang ilang 
mga pakigbisog alang sa demokratikong reporma padulong sa dalan sa 
sosyalistang rebolusyon. 


Ang pagsukol sa hut-ong mamumuo sa mga imperyalistang nasud batok sa 
nagkagrabeng porma sa pagpahimulos ug panaugdaug nagtakda og mga 
limitasyon sa pagpalapad sa kapital nga mahakop sa mga monopolyong 
kapitalista sa ilang mga nasud. Kung mas daku ang pagsukol sa mamumuo 
sa mga imperyalistang nasud, labaw nga mangita ang mga monopolyong 
kapitalista og mas lapad nga natad sa gawas sa nasud aron ipatuman ang 
kapitalistang pagpahimulos ug pagpangawkaw aron hulipan ang ilang 
kawalay katagbawan alang sa kapitalistang ekspansyon ug kauhaw sa 
superganansya. 


Nagkainit ang inter-imperyalistang panagbangi ug gubat, atubangan sa duso 
sa mga imperyalistang gahum nga panalipdan ug palapdon ang ilang 
pangkalibutang natad sa impluwensya ug pamuhunan. Sa kasamtangan, ang 
imperyalismong US ang nag-unang tighulhog og gubat sa walay hunong 
nga pagduso hegemonya niini sa kalibutan. Migamit ang US og militarista 
ug agresibong mga paagi aron pugngan ang paglambo ug paglapad sa mga 
imperyalistang karibal niining China ug Russia. 


Ang gubat sa Ukraine mao ang resulta sa walay hunong nga agresyon sa US 
ug NATO aron palapdon ang alyansang militar niini sukad 1991 pinaagi sa 
paglunsad og mga gubat agresyon sa mga teritoryo sa Eastern Europe nga 
kanhing myembro sa Warsaw Pact, nga lapas sa Minsk agreement niadtong 
1991. Ang armadong pag-atake sa Russia batok sa Ukraine nga nagsugod 
niadtong Pebrero adunay deklarasyon sa pagpahunong sa dugang nga 
ekspansyon sa NATO aron ipamyembro ang Ukraine ug pagdepensa sa 
populasyong Russia sa rehiyon sa Donbass nga gipailalum sa walay hunong 
nga pagpanganyon sa mga pwersa sa Ukraine nga gisuportahan sa US. Ang 
makanunayong interbensyon sa US ug NATO ug pagbubo sa halos walay 
kinutubang gidaghanon sa mga armas ug pondo ngadto sa Ukraine aron 
atakehon ang Russia nagpalugway sa gubat ug nagtukmod sa Russia nga 
ibutang sa maximum alert ang iyang mga armas nukleyar. Nagdeploy na 
ang US og mga tropa sa Poland nga andam sa higayong mograbe ang 
direktang pakiggubat sa Russia. Kusganong nagpadayag ang mga upisyal sa 
US sa katuyoang “estratehikong paluyahon” ang Russia ug siak-siakon kini. 


Samtang nakiggubat sa Ukraine, padayon nga mikusog ang pagpanulsol ug 
pagpanghagit sa imperyalismong US sa China, ug pagsugnod sa isyu sa 
soberanya sa China sa Taiwan. Sa duso sa US, gipagawas sa NATO ang 
“estratehikong panglantaw” niini nga nagsaway sa China sa “pagka- 
mapugsanon” ug gideklara kining “sistematikong hulga” sa seguridad sa 
NATO. Gigambalay sa “Indo-Pacific Strategy” sa US Pentagon ang plano 
niining liyukan ang China pinaagi sa mga alyansang militar sama sa 
AUKUS (Australia-United Kingdom-US) ug ang Quad (Quadrilateral 
Security Dialogue uban ang Japan, India ug UK). Nagmuntar kini og mga 
misayl sa mga base militar niini sa Japan, South Korea, Singapore ug 
Pilipinas. Laraw niining kontrolon ang “first-island chain” pinaagi sa 
pagpalig-on sa presensya niini sa Sea of Japan, Taiwan Strait ug sa 
kasadpan ug sidlakang kadagatan sa Pilipinas. 


Ang pagduso ngadto sa direktang inter-imperyalistang gubat gipugngan sa 
mga limitasyon sa imperyalistang gahum sa US, sama sa mga 
kontradiksyon sulod sa NATO ug sa panagsagol sa mga magkaaway nga 
imperyalistang gahum ug mga independyente ug kontra-gubat nga mga 
estado sa UN ug uban pang internasyunal nga asosasyon ug komperensya sa 
mga estado. Ang agresibong pagduso sa US sa mga kaalyado niini sa 


NATO nga magbubo og ayudang militar sa Ukraine, aron putlon ang dagan 
sa natural gas sa Russia sa Europe, ug ang pag-import na hinuon og mahal 
nga gas gikan sa US miresulta sa lalum nga kalagot sa Germany, France, 
UK ug ubang kanasuran. Napakyas ang mga sangsyon nga gipahamtang sa 
US batok sa lana gikan sa Russia tungod kay gibalewala kini sa kadaghanan 
sa mga nasud sa tibuok kalibutan. Samtang ginapalig-on sa US ang 
relasyong militar sa India, nagdumili ang naulahi nga kundenahon ang pag- 
atake sa Russia sa Ukraine, ug sa karon 2096 sa lana ang ginapalit niini sa 
Russia. 


Nagkakusog ang retorika sa mga upisyal sa gubyerno sa US kabahin sa 
“decoupling” (pagbulag) ug pagpahamtang og mga restriksyon ug mas taas 
nga taripa sa mga import gikan sa China. Apan, ang “decoupling” ginasugat 
sa nagkakusog nga panginahanglan alang sa usa ka multipolar nga kalibutan 
ug pagsalikway sa hegemonya sa US, ug praktikal nga mga paningkamot 
aron tukuron ang internasyunal nga pagtinabangay ug mga pamatigayong 
wala nakahikot sa dolyar sa US. 


Nangahas ang mga nasud nga sakop sa alyansang BRICS (Brazil, Russia, 
India, China ug South Africa) nga magsabot sa pakigpamatigayon gamit 
ang usa ka bag-ong internasyunal nga reserbang salaping internasyunal aron 
atbangan ang dolyar sa US ug ang “ special drawing rights” sa IMF isip 
salapi. Gitukmod sa taas nga presyo sa enerhiya ug tantos sa interes sa US 
ang mga nag-uswag nga ekonomiya nga moapil sa alyansang BRICS. 
Nagpadayag og interes sa pagsalmot ang Algeria, Bangladesh, Indonesia, 
Mexico, Nigeria, Sudan, Syria, Pakistan ug Venezuela. Posible usab nga 
magpamyembro sa BRICS + ang Argentina, Egypt, Indonesia, Kazakhstan, 
UAE, Saudi Arabia, Senegal, Thailand ug Turkey. 


Adunay dakung ihap sa mga nasud nga nagduso sa ilang nasudnong 
kaugalingnan nga misukol sa mga imperyalistang restriksyon ug 
interbensyon, ug aktibong gipahimuslan ang inter-imperyalistang mga 
kontradiksyon. Ang pipila niini nga mga nasud nagpahayag sa ilang 
sosyalistang mga programa ug mga pangandoy. Lakip dinhi ang Cuba, 
Democratic People's Republic of Korea, ug Socialist Republic of Vietnam. 
Adunay usay gitawag og “pink tide” sa mga nasud sa Latin America nga 
nagpili og mga partido nga dayag nga anti-US ug kontra-neoliberal. 


Kini nga mga nasud mamahimong magpalig-on nga nagkinaugalingon, 
makig-alyado sa usag usa kauban ang dinaugdaug nga mga katawhan ug 
nasud nga nakigbisog alang sa nasudnon ug katilingbanong kalingkawasan. 
Kinahanglang motabang ang mga proletaryong rebolusyonaryong pwersa sa 
pagtukod sa internasyunal nga pakighiusa niining mga nasura nga ginaila 
ang prinsipal nga anti-imperyalistang aspeto sa maong mga estado, bisan sa 
ilang pagsabot sa makihut-ong nga kinaiya ug balanse sa internal nga 
pwersa niini. 


Padayong mikusog ang mga kontradiksyon tali sa mga imperyalistang 
gahum ug dinaugdaug nga katawhan ug nasud taliwala sa nagkagrabe nga 
katilingbanong kahimtang sa mga nasud nga gikusokuso sa kontra-nasyunal 
nga mga palisiya sa pamatigayon, pamuhunan, pagpanag-iya sa 
ekonomikanhong rekurso, ug uban pang neoliberal nga mga lakang nga 
gipahamtang sa mga imperyalistang bangko ug gubyerno. Migrabe ang 
katilingbanong kaguliyang atubangan sa pagtiurok sa kahimtang sa 
panginabuhi sa masang naghago ug mga hatungang sektor taliwala sa taas 
nga implasyon, ubos nga suhulan, malukpanong disempleyo, kanihit sa 
pagkaon, ug kinatibuk-ang pagkadunot sa mga produktibong pwersa. 


Ispontanyong miulbo ang mga welga ug malukpanong demonstrasyon sa 
lain-laing mga nasud nga nagduso sa mga demokratikong reporma sama sa 
pagpataas sa suhulan, ug pagbatok sa imperyalistang interbensyong militar, 
mga gubat ug pagpanulsol og gubat. Siguradong moulbo pa ang 
malukpanong kaguliyang ug pulitikanhong kombulsyon sa mas daghang 
nasud sa umaabot nga mga tuig kadungan sa pagsukol sa lapad nga masa sa 
naghagong katawhan sa nagkagrabeng porma sa nasudnon ug 
katilingbanong pagpanglupig nga gipahamtang sa mga imperyalistang 
gahum. Sa duso sa nagharing imperyalista, nahimong dayag ang pasistang 
paghari sa mga reaksyunaryong itoy nga estado sa tinguhang sumpuon ang 
mga patriyotiko, demokratiko ug sosyalistang pwersa. 


Ang krisis, ilabina sa atrasadong mga nasud ubos sa neokolonyal ug 
pasistang paghari, padayon nga nagmugna og mga kundisyon nga paborable 
sa paglunsad og armadong rebolusyon batok sa imperyalistang dominasyon 
ug pagpangdaugdaug. Ilalum sa madaugdaugon ug mapig-utong rehimen, 
walay laing kapilian gawas sa armadong pagsukol. Mitumaw ang mga 


pwersang gerilya sa nagkalain-laing nasud aron depensahan ang ilang 
nasudnon, pulitikanhon, katilingbanon, ekonomikanhon ug kulturanhong 
katungod. Padayon nga ginaasdang ang mga rebolusyonaryong armadong 
pakigbisog nga gipangulohan sa mga partidong Marxista-Leninista-Maoista 
sa India, Turkey, Colombia, Peru, Pilipinas ug uban pang nasud. 


Gihagit sa nagkagrabeng sosyo-ekonomikong kahimtang ug terorismo sa 
estadoang pagsukol sa katawhan 


Paspas nga migrabe ang malungtarong krisis sa nagharing semikolonyal ug 
semipyudal nga sistema sa Pilipinas, kadungan sa grabeng pagtiurok sa 
ekonomiya ug pagkadaut sa kahimtang sa panginabuhi sa dakung mayorya 
sa katawhan. Ang nagalungtad nga sitwasyon nagtukmod sa lapad nga masa 
sa mga mamumuo, mag-uuma ug ubos ang kinitaan nga mag-organisado at 
kolektibong iduso ang hinanaling mga demokratikong reporma ilalum sa 
neokolonyal nga estado. 


Gipangulohan karon ang nagharing sistema sa mga Marcos, ang labing 
gikasilagang pundok sa mga kawatan. Ilalum ni Marcos Jr, labaw nga dili 
matubag ang mga panginahanglan sa katawhan. Naghulma kini og mga 
ilusyon sa reporma ug naggamit og pasistang pagpanumpo aron ipabilin ang 
nagharing sistema. Sa ingon, labaw nga nahimong abli ang katawhan sa 
rebolusyonaryong propaganda ug pabor nga molihok, mag-organisa ug 
maglunsad og mga pangmasang pakigbisog. 


Ang pagbalik sa gahum sa dinastiyang Marcos tataw nga timailhan sa lalum 
kaayong kadunot sa nagharing sistema. Human mapalagpot sa ilang 
diktaduryang paghari niadtong 1986 atubangan sa malukpanong kasuko sa 
katawhan walay kaparehas nga korapsyon, pagpangawkaw ug pag-abuso sa 
tawhanong katungod, gihatag kagawasan sa pulitika ug ekonomiya ang 
pamilyang Marcos sa misunod nga mga rehimen, sa laraw sa US nga 
hapsayon ang mga lokal nga nagharing hut-ong. 


Lapad ang pag-ilang dili lehitimo ang kasamtangang rehimen ni Ferdinand 
Marcos Jr tungod sa pag-angkon sa pulitikanhong gahum pinaagi sa 
elektronikong pagpanikas, malukpanong paghikaw sa katungod nga mga 
makabotar, pagpamalit og boto, ug pagpamugos sa mga ahente sa estado sa 


eleksyong Mayo 2022, sa pakigkunsabuhay sa kanhing nagharing rehimeng 
Duterte. 


Miyukbo ang rehimeng Marcos pareho sa imperyalistang US ug China sa 
kaalautan sa katawhang Pilipino ug sa soberanya sa nasud. Ingonman, tin- 
aw nga gideklara ni Marcos ang iyang pagkamaunongon sa US sa dihang 
giaanunsyo niya niadtong Nobyembre nga iyang gitugutan ang US nga 
magtukod og lima ka base militar, dugang sa naglungtad na nga lima ka 
pasilidad militar sa US ubos sa EDCA, isip kabahin sa pagpakusog sa US 
batok sa China. 


Ang nagharing reaksyunaryong estado usa ka neokolonyal nga estado sa 
US. Nagpabiling nag-unang imperyalistang gahum ang gubyernong US sa 
nasud, gunit ang AFP isip nag-unang haligi sa dominasyon niini, ug ang 
mga burukrata kapitalistang nagsalig sa gahum sa US ug naghari sa 
kabubut-on sa ilang imperyalistang amo. Adunay pribilihiyo ang militar sa 
Amerika sa Pilipinas ilalum sa Mutual Defense Treaty ug uban pang dili 
patas nga mga kasabutang militar. Ang mga himan ug personahe sa militar 
niini estratehikong nakapakat ug nakapusisyon sa mga importanteng kampo 
ug pasilidad sa AFP sa tibuok nasud. 


Mitumaw ang China isip usa ka imperyalistang nasud apan nagpabiling 
layong sekondaryang gahum sa Pilipinas. Sa milabayng pipila ka dekada, 
ang mga monopolyo kapitalista sa China nakigkunsabo sa imperyalismong 
US ug nakigbahin sa liberalisadong mga palisiya sa pamatigayon ug 
pamuhunan sa Pilipinas. Dakung kantidad ang gibubu niini sa mina, 
ingonman sa semiprocessing (packaging ug testing) sa mga produktong 
electroniko nga nagkinahanglan og dakung kusog-pamuo. Nanghinambog 
ang China sa presensyang militar niini sa West Philippine Sea pinaagi sa 
mga pasilidad militar niini nga gitukod sa giangkon niining artipisyal nga 
isla sulod sa teritoryong pangdagat sa Pilipinas nga naglapas sa soberanya 
sa nasud. 


Padayon nga migrabe ang ekonomiya ug kahimtangan sa katawhang 
Pilipino ilalum sa rehimeng Marcos. Napuliki si Marcos Jr sa 
paglulinghayaw sa gawas sa nasud, pagpanindot sa imahe sa iyang tiranong 
amahan, ug pagsiguro sa iyang kinawat. Wala siyay gitanyag nga bag-ong 
solusyon aron usabon ang pag-us-us sa ekonomiya sa Pilipinas. Ang iyang 


deklarasyon nga “todong ablihan ang mga pultahan” nagpasabot lamang sa 
pagpadayon sa neoliberal nga palisiya sa ekonomiya nga pabor sa mga 
langyawng kapitalistang mamumuhunan lakip ang pagkibhang og pagluwas 
kanila sa buhis, ubos nga suhulan sa mga mamumuo, pagsumpo sa mga 
unyon ug welga, ug uban pang mga pabor. 


Ang gipanghinambog ni Marcos nga mga saad sa pagbangon sa ekonomiya 
pinaagi sa pagpadaku sa langyawng pamuhunan hingpit nga sukwahi sa 
pangkalibutanong paghinay sa ekonomiya taliwala sa kaylap nga resesyon 
sa mga nag-unang imperyalistang nasud, pagkunhod sa demand alang sa 
giasembol nga mga palaliton (partikular ang mga semiconductor), taas nga 
gasto sa gasolina ug uban pang mga hinungdan. Padayon ang pagkunhod sa 
produksyon sa manupaktura nga gipatataw sa pagsira sa mga pabrika sa 
panapton tungod sa grabeng pagkunhod sa demand sa US ug uban pang 
mga nasud. Gani, nagkagamay ang kantidad sa bag-ong direktang 
langyawng pamuhunan sukad sa pagsugod sa tuig lakip na sa unang mga 
bulan ni Marcos. 


Ang bag-ong mga tantos sa pagtubo sa ekonomiya daw mitaas lamang 
tungod sa pag-uk-uk sa ekonomiya niadtong panahon sa lockdown sa 2022- 
2021. Mohinay ang pag-uswag gikan sa katapusan sa tuig ug mohagba sa 
tibuok 2023. Walay hinungdan nga padayong molambo ang lokal nga 
ekonomiya. Ginabutyag sa batakang mga indikasyon ang pundamental nga 
kahuyang sa ekonomiya sa Pilipinas nga nagsalig sa importasyon ug 
nakabase sa eksport ug ang grabeng pagtiurok niini. Misaka og 54% ngadto 
sa 549.98 bilyon ang depisito sa pamatigayon sa nasud sulod sa unang 
napulo ka bulan sa tuig. Sa unang ikatulong kwarto sa 2022, midaku og 
halos 12 ka pilo ang depisito sa patigayon ngadto sa 57.8 bilyon kumpara sa 
susamang panahon sa 2021. 


Sa milabayng tulo ka tuig, misaka og P2 trilyon kada tuig ang 
pangpublikong utang sa Pilipinas, ug anaa na sa P13.6 trilyon sukad sa 
Oktubre 2022. Niadto usang Oktubre, mikabat sa P1.1 trilyon ang depisito 
sa badyet sa gubyerno, nga gipugos sa pagbayad sa utang nga gitakdang 
moabot na og P1.298 trilyon (P513 bilyon pangbayad sa interes ug laing 
P785 bilyon pangbayad sa prinsipal nga utang gawas sa badyet). Moabot og 
30.9% (o P1.630 trilyon) sa P5.268 trilyon sa badyet sa 2023 ang 


nakagahin sa pangbayad-utang (18.65% mas taas kaysa 2022). Ang pag-us- 
us sa piso batok dolyar labaw pang nagpaantus sa mga Pilipino nga nabug- 
atan na pag-ayo sa mas taas ug mas daghang buhis aron makapatumaw og 
pundo nga ipangbayad sa utang sa nasud. 


Walay kapares karon ang pagsalig sa nasud sa pautang nga naglimas sa 
kapital ug mga rekurso. Ang bayandi sa nasud gisuyop sa mga langyawng 
monopolyo kapitalistang mga bangko, gikawat sa dinagkung mga laraw sa 
korapsyon sa mga burukrata-kapitalista, ug pag-usik-usik sa pagpalit sa 
mga mahalon nga hinagiban ug pagbayad sa pensyon alang sa daku apan 
dili produktibo ug parasitikongpwersa sa militar ug pulis. 


Dakung bahin sa pagpangutang ang napadulong sa grandyosong mga 
programa sa pangpublikong imprastraktura nga nagmugna lamang og 
ilusyon sa pagtubo apan, sa tinuud, walay kapuslanan sa ekonomiya nga 
mahimong mas produktibo ug nagkinaugalingon. Nagagamit ang maong 
mga proyekto sa imprastraktura sa langyawng puthaw ug ekipo gikan sa 
mga imperyalistang nasud nga nagpautang, nga naghatag kanila og usa ka 
merkado alang sa ilang sobrang kapital. Kung aduna man, nagmugna kini 
og pipila ka libong temporaryong mga trabaho, bugti sa labawng paglubong 
sa nasud sa utang, pagtagbaw sa korapsyon sa mga dagkung upisyal sa 
gubyerno, pagguba sa kinaiyahan ug pribatisasyon sa mga pangpublikong 
yutilidad. 


Ang pangbayad-utang, paggasto militar, pork barrel, mga proyektong pang- 
imprastruktura ug uban pang dili produktibong paggasto nga giplano sa 
tibuok panahon sa gubyernong Marcos pagapondohan sa mga bag-ong 
pautang, pagdaginot sa katawhan ug pagkibhang sa gasto sa katilingbanong 
serbisyo. Labaw nga kulangon ang badyet sa pangpublikong edukasyon, 
panglawas ug pabalay. Ang pagkibhang sa buhis sa dagkung mga 
korporasyon ug adunahang pamilya hulipan sa dugang na usab nga 
pagbuhis sa kabus ug hatungang hut-ong, samtang nangulipas sa 
pagpahamtang og buhis sa bahandi sa mga bilyunaryo. 


Paspas ng mius-us ang sosyo-ekonomikanhong kahimtang sa lapad nga 
masa sa katawhan sulod sa tuig. Paspas nga misaka ang gasto sa 
panginabuhi kadungan sa pagsaka sa presyo sa gasolina, transportasyon, 
pagkaon ug uban pang mga batakang palaliton, edukasyon, panglawas ug 


uban pang serbisyo, kuryente, tubig, ug uban pang yutilidad. Dul-an sa 19 
ka milyong pamilya, o pito sa napulo sa tibuok nasud, ang walay unsamang 
tinigom ug nagpuyo sa kakha-tuka nga kinabuhi, kini labaw pa sa tulo ka 
milyon kumpara sa wala pa ang lockdown sa panahon sa pandemya. 


Padayong mitaas ang inadlaw-adlaw nga gasto sa panginabuhi para sa usa 
ka pamilya nga adunay lima ka myembro ug karon gibanabanang anaa na sa 
abereyds nga P1,140. Pinakataas na sa nasud ang P570 nga minimum nga 
suhulan sa Metro Manila apan katunga lamang kini sa abereyds sa 
makabuhing suhulan. Mas grabe ang kahimtang sa ubang rehiyon diin 1/3 o 
mas ubos pa ang minimum nga suhulan. Paspas kaayo ang pagkahagba sa 
sukdanan sa panginabuhi sa mga mamumuo, mag-uuma, yanong 
empleyado, mga gagmay ang kita, propesyunal ug minilyong walay 
trabaho. 


Gipig-ot ang nasud sa grabeng krisis sa trabaho atubangan sa kaylap nga 
disempleyo ug malukpanong pagpanangtang. Kataw-anan ang ubos 
kaayong 4.5% nga tantos sa disempleyo sa upisyal nga estadistika nga 
gimadyik pinaagi sa wala pag-ihap sa labing menos 3096 sa potensyal nga 
mamumuo isip kabahin sa pwersa sa pamuo. Kapin 4096 sa mga adunay 
trabaho mga self-employed, dili pormal nga mga trabahante sa pamilya ug 
mga domestic worker, sa tinuud, wala'y mga trabaho. Ang ihap sa upisyal 
nga walay trabaho, dugang ang mga mamumuong dismayado (nga dili na 
mangitag trabaho), ug mga impormal nga mamumuo makaabot kini og 55% 
sa kinatibuk-ang pwersa sa pamuo. Sa tungatunga sa Setyembre ug 
Oktubre, hangtud 476,000 ang nawad-an og trabaho. Halos katunga niini 
naggikan sa sektor sa agrikultura kung asa tibuok komunidad nawad-ag 
panginabuhian tungod sa natural nga mga kalamidad, ingon man sa hinimo- 
sa-ttawo nga mga kalamidad sama sa pagpangilog og yuta alang sa 
pagpalambo sa real estate, mga proyekto sa imprastruktura, pagpalapad sa 
mga operasyon sa mina, mga plantasyon, ekoturismo ug mga proyekto sa 
enerhiya. 


Kaalyansa sa nagharing mga Marcos ang pundok sa mga Duterte, kauban 
ang utok-pasistang si Sara Duterte isip bise presidente. Kaalyansa usab nila 
ang mga Arroyo. Kung usahon, girepresentahan nila ang pinakadunot sa 
mga nagharing hut-ong nga notoryus sa brutal nga pagpanumpo, dinagkung 


korapsyon ug sobrang pagpakaitoy sa mga imperyalista. Tungod unum ka 
tuig lang sa poder, gipaspasan ni Marcos ang tanang paagi aron 
makapangurakot og daku gikan sa pondo sa estado ug pagkibhang sa mga 
proyektong pang-imprastruktura. Gipaspasan sa pamilyang Marcos ang 
pagtukod sa Maharlika Investment Corporation nga gitakdang mokontrol sa 
gatusan ka bilyong pondong pangpubliko aron iandam ang entablado sa 
malukpanong korapsyon. Pinaagi sa gahum nga ipamuhunan ang pondo 
bisan asa niini gustohon, nakatakdang gamiton sa mga Marcos aron paburan 
ang mga kroni ug aron ilusot ang kinawat nga bahandi sa mga Marcos. 


Aron ipabilin ang kaugalingon sa poder, gikombina sa rehimeng US- 
Marcos ang pamaagi sa malukpanong pagpanglingla ug armadong 
pagpanumpo. 


Dakung pondo ang ginabubu sa kampanyang disimpormasyon ni Marcos sa 
social media ug midya aron lunuron ang kritikal nga balita ug 
impormasyon, tuison ang kasaysayan aron tabunan ang mga krimen sa mga 
Marcos, magmugna og mini nga mga imahe sa kalipay, pagsalikway sa 
paghisgot sa katilingbanong hisgutanan sa pagtatak niini isip 
“propagandang komunista,” paglunsad og terrorist-labelling ug red-tagging 
aron ihaylo ang atensyon sa katawhan sa importanteng mga isyu, pahilumon 
sila, pasunudsunron silang, sapawan ang pangayo sa masa ug ilikay ang 
katawhan sa dalan sa kolektibong pagsukol. 


Ilalum sa rehimeng US-Marcos, padayon nga gipalapad sa establisemento 
sa depensa ug seguridad, partikular ang Armed Forces of the Philippines 
(AFP), ang poder ug impluwensya niini sa burukratikong estado ug 
katilingban. Dayag nga ginalapas niini ang prinsipyo sa “civilian supremacy 
over the military” (o pagpatigbabaw sa sibilyang awtoridad sa militar), 
ginadirihe ug ginakontrol sa AFP pinaagi sa mga ahente niini sa National 
Task Force (NTF)-Elcac ang lain-laing ahensya sa estado ug yunit sa 
gubyerno sa ngalan sa kontra-insurhensiya. 


Walay-hunong ang AFP ug NTF-Elcac sa operasyong saywar ug dayag nga 
disimpormasyon gamit ang armadong kusog. Padayong ginahungitan ang 
publiko og mga pekeng impormasyon. Kinsamang mosukwahi sa ilang mga 
ideya o magdumiling sundugon ang ilang mga bakak ginatatakang terorista 


o tigsuporta sa terorismo. Gunit nila ang dakung rekurso aron gamiton ang 
social media ug midya aron ipakaylap ang ilang disimpormasyon. 


Ilalum ni Marcos isip commander-in-chief, padayong gipagrabe ug 
gipakusog sa AFP ang terorismo sa estado aron dugmukon ang tanang 
porma sa organisasyon ug hikawan ang katawhan sa kapasidad nga 
depensahan ug iasdang ang ilang mga demokratikong katungod. Gipagrabe 
ang pagpangatake sa mga unyon, mga organisasyon sa komunidad, 
asosasyon sa eskwelahan ug uban pa sa takuban sa kontra-insurhensiya. 


Sukwahi sa pundamental nga mga katungod sa katawhan, gipailaum ang 
ilang mga organisasyon sa sarbeylans ug walay-hunong nga ginahadlok ang 
ilang lider ug myembro sa mga ahenteng militar nga nagapangayo og 
listahan sa mga myembro aron pugson silang “mosurender.” Sa kamot sa 
gubyerno ni Marcos, ang bag-ong balaod na SIM registration dugang sa 
makinarya sa paniktik sa estado. 


Walay hunong ug bangis ang atake batok sa katawhan sa kabanikanhan. Sa 
giya sa mga tigtambag sa kontra-insurhensiya sa US, gigamit sa AFP ang 
barbariko apan pakyas nga taktikang “paglimas sa dagat aron makuha ang 
mga isda” nga gigamit sa US sa gyera sa Vietnam. Tibuok komunidad ang 
gipailalum sa hamlet o pagkontrol sa militar sa takuban sa mga programang 
“sibiko-militar” sama sa RCSP (Retooled Community Support Program). 
Ginakontrol ug ginamonitor ang katungod sa katawhan sa pagbyahe o 
pagtrabaho sa ilang umahan. Gipahamtang ang mga karpyu. Ginareyd sa 
mga pasistang sundalo ang mga balay atol sa kagabin-on aron ipailalum ang 
mga residente sa interogasyon ug intimidasyon. Ang mibalibad sa 
pagyukbo o makigkooperar sa militar ginapaaresto, ginatortyur ug 
paturagas nga ginapatay. Sukwahi sa internasyunal nga makitawhanong 
balaod, dayag nga ginapakita sa AFP ang terorismo sa estado sa 
pagpanghulog og bomba ug pagpanganyon sa palibot sa mga komunidad, 
umahan ug lasang nga nagbunga og grabeng kahadlok, ug pagkaguba sa 
panginabuhian sa masa ug sa kinaiyahan. 


Ginagamit karon sa itoy sa US nga AFP ug mga upisyal pangseguridad ang 
linyang “estratehikong kadaugan.” Tumong niining hatagag-pangatarungan 
ang kapin lima ka tuig nang pag-usik-usik sa gatusan ka bilyong piso sa 
kwarta sa katawhan sa walay pugong niinig mga opensibang militar ug 


kaylap nga mga abusong militar. Kataw-anan nga ginapagawas niini sa 
publiko nga lima na lang daw kuno ang natarang gerilya sa BHB, ug nga 
25,000 ginsakpan sa BHB ang misurender, pipila ka pilo nga mas daku sa 
ilang banabanan kaniatdo nga aduna lay 3,000 hangtud 4,000 ka 
mangugubat ang BHB. Luyo niini, padayong nangayo ang AFP ug PNP 
ilalum ni Marcos og mas dakung pondo aron magpalit og bomba ug bala sa 
kanyon ug padayong pondohan ang operasyon sa kapin 160 ka batalyon sa 
mga tropang pangkombat sa kapin 40 ka prubinsya sa tibuok nasud, bisan 
sa mga lugar nga ginasulting “wala nay NPA.” 


Atubangan sa malukpanong kalisud ug kagutom, nakapailalum karon ang 
tibuok nasud usa ka katilingbanong bulkan nga padayong nagdaguhong ug 
lagmit mobuto. Migrabe ang kabudlay sa lapad nga masa sa mga 
mamumuo, mag-uuma ug uban pang anakpawis atubangan sa krisis sa 
ekonomiya, ug gipasamot sa kawalay pagpanumbaling sa rehimeng Marcos 
sa nagkagrabeng kundisyon sa katawhan sukad nga makalingkod sa poder. 


Wala nalimtan sa katawhang Pilipino, bisan sa kabatan-onan, ang mga 
krimen sa diktaduryang Marcos Sr nga wala nasingl ilalum sa balaod militar 
niadtong 1972 hangtud 1986. Ang dagkung kalihukang masa niadtong 
kampanyang eleksyon sa unang bahin sa tuig salamin sa kasilag sa 
katawhan sa pundok Marcos-Duterte. Gisaway nila ang pag-ilog sa gahum 
gamit ang eleksyon pinaagi sa elektronikong pagpanglimbong sa mga 
Marcos, Duterte ug Arroyo niadtong eleksyong Mayo 2022. Ang lapad nga 
han-ay sa mga pulitikanhong pwersa batok sa rehimeng Marcos 
determinadong maghiusa sa usa ka demokratikong nagkahiusang prente 
aron batukan ang korapsyon ug tanang pagsulay nga kawaton ang kwarta sa 
katawhan, ang laraw nga monopolyohon ang gahum, ang pagpakaitoy niini 
sa imperyalismong US, ang mga palisiyang neoliberal ug kampanya sa 
terorismo sa estado. 


Naghimugso og lapad nga pagsukol sa katawhan ang kinatibuk-ang krisis sa 
nagharing semikolonyal ug semipyudal nga sistema. Nagkakusog ang 
panawagan alang sa mahinungdanong pagpataas sa suhulan ug sweldo aron 
makaalibyo ang mga mamumuo ug empleyado sa nagkataas nga gasto sa 
panginabuhi. Aduna usay lapad nga panagyo alang sa regularisasyon sa 
mga mamumuo ug mas maayong kundisyon sa pamuo. Padayon nga 


mikusog ang mga aksyong masa sa lapad nga masang mamumuo, mga nars, 
duktor ug uban pang mamumuo sa panglawas, mga magtutudlo ug uban 
pang sektor. Modaghan pa ang mga welga ug protesta sa mamumuo 
atubangan sa pag-us-us sa suhulan ug hingpit nga pagsagad sa rehimeng 
Marcos sa kaayuhan sa katawhan. 


Pagaatubangon sa rehimeng Marcos sa umalabot nga panahon ang kusog 
nga pagsukol sa katawhan sa pagtukmod niini sa mga palisiya ug 
programang kontra-nasyunal ug kontra-katawhan. Lakip dinhi ang planong 
pagpahamtang og bag-ong mga buhis sa mga konsyumer. Gipadayon niini 
ang palisiya sa liberalisasyon sa pag-import, ilabina sa mga produktong 
pang-agrikultura sa kaalautan sa mga lokal nga prodyuser. Gusto ni Marcos 
nga dugangan ang pagpangutang aron pondohan ang mga proyektong pang- 
imprastruktura. Prayoridad sa badyet niya sa 2023 ang pagbayad sa utang 
ug sobrang paggasto sa militar, mas daku pa kaysa pondong alang sa 
pangpublikong panglawas, edukasyon ug uban pang katilingabnong 
serbisyo. Giduso niya ang pagpalapad sa mga minahan, plantasyon ug uban 
pang proyektong nagpalayas sa mga mag-uuma ug minoryang katawhan sa 
ilang yuta. Gihatagan ni Marcos og awtoridad ang pagtukod sa militar sa 
US sa dugang mga pasilidad sulod sa mga kampo sa AFP. 


Tin-aw nga ginatukmod sa sosyo-ekonomikong krisis ug nagkagrabeng 
terorismo sa estado ang katawhan nga mosukol, manalipud sa ilang mga 
katungod sibil, pulitika, ekonomiya ug kultura, ipakigbisog ang ilang 
kaayuhan, ug iasdang ang ilang antipasista, antipyudal ug anti- 
imperyalistang pakigbisog. Determinado ang Partido ug tanang 
rebolusyonaryong pwersa nga ipatuman ang malukpanong propaganda ug 
edukasyon, pag-organisa ug pagpalihok sa dakung ihap sa katawhan, ug 
iasdang ang armadong rebolusyonaryong pakigbisog pinaagi sa 
malungtarong gubat sa katawhan, aron iabante ang nasudnon-demokrationg 
pangayo sa katawhan. 


Nangulo ang Partido sa rebolusyonatubangan sa brutal nga atake sa kaaway 


Sa teoretikong pundasyon sa Marxismo-Leninismo-Maoismo, nakabarog 
ang Partido ug nakapatuman sa mga gimbuhaton niini isip nangulo ug 
puthaw nga uyokan sa demokratikong rebolusyon sa katawhan. Ang kritika 
sa Partido sa semikolonyal ug semipyudal nga sistema sa Pilipinas, ug ang 


panginahanglan, pagkamakatarunganon ug kahinanali sa programa alang sa 
demokratikong rebolusyon sa katawhan adlaw-adlaw nga gipamatud-an sa 
makanunayong krisis ug hait nga pagtiurok sa nagharing pulitikanhong ug 
ekonomikanhong sistema taliwala sa balikbalik nga krisis sa 
pangkalibutang sistemang kapitalista. Ang kahusto sa estratehiya sa 
paglunsad og malungtarong gubat sa katawhan aron liyukan ang kasyudaran 
gikan sa kabanikanhan, sa paglunsad og armadong pakigbisog kakombina 
ang uban pang porma sa pakigbisog ug gipamatud-an sa pulitikanhong 
gahum ug militar nga sistematikong napundar ug nakabarog-sa-kaugalingon 
nga mga rebolusyonaryong pwersa sa tibuok kapupud-an. 


Aron ipatuman ang nangulo niining papel, lalum nga nakagamot ang 
Partido sa lapad nga masa sa mga mamumuo, mag-uuma ug uban pang 
anakpawis, bisan sa han-ay sa petiburges ug uban pang progresibo ug 
patriyotikong hut-ong ug sektor. Adunay mga sanga, seksyon, ug komite 
kini sa lain-laing ang-ang pareho sa kasyudaran ug kabanikanhan. 
Naglunsad ang Partido og propaganda, edukasyong masa ug mga 
kulturanhong aktibidad aron pukawon, organisahon ug palihukon ang 
dakung ihap sa katawhan. Nagtukod kini og lain-laing porma sa 
organisasyong masa sa tanang ang-ang, ug nakig-lambigit sa mga 
tradisyunal nga organisasyon sa katawhan, aron magrekrut ug magbansay sa 
mga kadre ug aktibista gikan sa abanteng seksyon sa masa. 


Nakatukod ang Partido og liboan ka nangulong komite ug mga sanga sa 14 
ka rehiyon, sa kapin 70 ka prubinsya, sa gatusan ka lungsod ug mga distrito, 
ug sa liboan ka mga barangay. Kini nga mga komite ginatukod sa Partido 
pareho sa kasyudaran ug kabanikanhan, asaman makatukod ang Partido og 
mga organisasyong masa, makapangulo sa mga kampanyang masa, ug 
maglunsad, mag-andam o mosuporta sa armadong pakigbisog. Gitukod sa 
Partido ang Bagong Hukbong Bayan niadtong 1969 isip nag-unang sandata 
alang sa gubat sa katawhan. Kasamatangan kining adunay liboan ka Pulang 
manggugubat nga giarmasan nag-una sa mga tag-as nga kalibreng riple ug 
mga eksplosibo. 


Ginapatuman karon sa Partido ang 5-ka-tuig nga programa sa Komite 
Sentral alang sa 2017-2022. Nagpursige pag-ayo ang mga kadre ug aktibista 
sa Partido nga motubag sa pangkinatibuk-ang panawagan sa lima-ka-tuig 


nga programa nga iasdang ang antipasista, antipyudal ug anti- 
imperyalistang kalihukan aron suklan ug palagputon ang rehimeng US- 
Duterte, ug dalhon ang gubat sa katawhan sa abanteng yugto sa 
estratehikong depensiba. Kasamtangang ginasumada sa Komite Sentral ang 
mga kasinatian sa milabayng lima ka tuig aron kutluon ang prinsipal nga 
positibo ug negatibong pagtulun-an, ug ilatag ang programa alang sa sunod 
nga panahon. 


Sa dagan sa pagpaasdang sa malungtarong gubat sa katawhan, natukod sa 
BHB ang kapin 110 ka natarang gerilya sa tibuok nasud ug natukod ang 
liboang mga organisasyong masa. Ginapatuman niini ang reporma sa yuta 
ug ginatukod ang demokratikong gubyerno sa katawhan sa basehan sa 
organisadong kusog sa masa. Ginagamit sa BHB ang mga taktikang gerilya 
sa konsentrasyon, pagbalhinbalhin ug dispersal aron maglunsad og lapad ug 
subsub nga gerilyang pakiggubat subay sa nagkalapad ug nagkalalum nga 
baseng masa. 


Ginapakyas ang mga estratehikong opensiba sa kaaway pinaagi sa paggamit 
og mga taktika sa kontra-liyuk pinaagi sa pagbalhinbalhin og erya ngadto sa 
laing natarang gerilya, pagpalapad sa natarang gerilya o pagtukod og bag- 
ong mga natarang gerilya aron pakyason ang mga nakapokus ug 
sustenidong operasyon sa kaaway. Padayon nga ginapataas sa BHB ang 
pleksibleng kapasidad niini pinaagi sa pagsakmit sa bentahe sa paborableng 
tereyn, mga taguanan, lalum nga suportang masa sa lokalidad ug 
malihukong operasyon sa mga yunit gerilya. Sa ingon, nahimo niining 
likayan ang pagmonitor sa kaaway ug wad-ag kapuslanan ang 
elektronikong sarbeylans ug paniniktik sa mga ahente sa kaaway. 


Napakita sa mga yunit gerilya sa BHB nga wala sila nahadlok sa 
superyoridad sa kaaway sa gidaghanon ug armas. Pinaagi sa paspas nga 
lihok, pagbalhinbalhin ug kontra-pagliyuk, ug pagsakmit sa bentahe sa 
kahanas sa tereyn ug lalum nga suporta sa masa, malampuson nga 
nakalunsad ang BHB og mga taktikal nga opensiba batok sa nahimulag, 
huyang ug gikapoy nga yunit sa kaaway. Naglunsad ang BHB og mga 
atritibong taktikal nga opensiba o aksyong militar aron bungkagon ang 
tempo sa operasyon sa kaaway ug idiskaril ang iyang plano. Ang mga 
anihilatibo o batakang taktikal nga opensiba ginalunsad aron puuhon ang 


mga yunit sa kaaway, sakmiton ang mga armas niini aron armasan ang mas 
daghang Pulang manggugubat ug tibuukon ang bag-ong mga yunit sa BHB. 
Pinaagi sa pagbansay sa pulitika ug militar, makanunayong napataas sa 
BHB ang iyang kapasidad sa pagsukol, mga taktika ug kahibalo sa 
syensyang militar aron pildihon ang kaaway pinaagi sa paggamit og lokal 
nga superyoridad sa pwersa sa mga paspas nga panagsangka. Ginapadugo 
sa BHB ang kaaway sa liboan ka samad pinaagi sa gubat atrisyon samtang 
ginahampak kini pinaagi sa anihilasyon sa huyang ug nahimulag nga tropa. 


Gimandoan sa Partido ang BHB na himuon ang tanan aron pahugton ang 
relasyon niini sa masa ilabina atubangan sa walay puas nga atake sa 
kaaway. Gipamatud-an sa praktika nga makalahutay ang pagtukod ug 
pagkonsolida sa mga organisasyong masa, paglunsad og mga antipyudal ug 
antipasistang pakigbisog, pagtukod og mga organo sa pulitikanhong gahum 
ug paglunsad og gerilyang pakiggubat bisan sa mga lugar nga lapad ang 
presensya sa mga pasistang tropa. Gikumbina sa Partido, BHB ug 
rebolusyonaryong masa ang mga taktika sa tago ug dayag nga pag-organisa 
ug pagtukod og nagkahiusang prente, ug maglunsad og iligal ug ligal nga 
mga porma sa pakigbisog. 


Kinahanglan mapunting nato ang kamatuuran nga labing malampuson ang 
BHB sa mga natarang gerilya kung asa naorganisa ug aktibong napalihok 
ang masang mag-uuma aron maglunsad og mga antipyudal nga pakigbisog 
ug agraryong rebolusyon. Nakaangkon og lalum nga suporta gikan sa 
masang mag-uuma ang BHB pinaagi sa pagtabang sa ilang pakigbisog sa 
pagpakunhod sa abang, pagtangtang sa usura, makatarunganong presyo sa 
ilang mga produkto ug uban pang pangayo, kadungan niini, paglunsad sa 
mga kampanya sa edukasyon, serbisyong panglawas, literasiya, 
pulitikanhong edukasyon, kultura ug uban pa aron tubagon ang 
panginahanglan sa masa. Padayon nga mitabang ang BHB sa pagtukod ug 
pagkonsolida sa mga organisasyong masa sa mga mag-uuma, kabatan-onan, 
kababayen-an, bata ug mga mamumuo sa kultura. Mitabang kini sa 
pagtukod og mga lokal nga milisya, nagbansay ug nagpalihok sa mga lokal 
nga mag-uumang manggugubat aron malukpanong iasdang ang armadong 
pakigbisog. 


Samtang ginapangulohan ang BHB sa paglunsad og armadong pakigbisog, 
walay kakapoy usab ang Partido sa pagpalalum sa paggamot ug pagpalapad 
sa iyang langkub sa lapad nga han-ay sa masang mamumuo ug semi- 
proletaryado sa kasyudaran, ingonman, sa mga petiburgesyang intelektwal 
ug uban pang progresibong sektor, grupo ug indibidwal. Ginasiguro sa mga 
nangulong komite sa mga rehiyon nga matukod ug mapakusog ang mga 
komite sa kasyudaran aron tukuron ang mga sanga sa mga pabrika ug 
trabahoanan, komunidad, kampus, upisina ug uban pa aron epektibong 
mapukaw, maorganisa ug mapalihok sa dinaghan ang katawhan. 


Ginapalambo ug ginapangulohan sa Partido ang rebolusyonaryong 
kalihukang masa sa kasyudaran pinaagi sa pagtubag sa hinanaling mga 
hisgutanan ug pangayo sa hut-ong mamumuo ug uban pang sektor alang sa 
mga repormang sosyo-ekonomiko lakip ang pagpataas sa suhulan ug 
pagpadaku sa badyet alang sa mga katilingbanong serbisyo, lakip na sa 
pagpanalipud sa ilang mga katungod sibil ug pulitika, batok sa korapsyon sa 
gubyerno, alang sa pagpaasdang sa nasudnong soberanya batok sa 
langyawng pagpanginlabot ug interbensyong militar, ug uban pa. Gihikyad 
sa Partido ang pagtuki sa nag-unang mga isyu aron ipataas ang militansya 
sa katawhan ug magpatumaw og kalihukang masa nga anti-imperyalista ug 
antipasista, nga nagsuporta sa antipyudal nga kalihukang masa sa 
kabanikanhan. Ang han-ay sa mga proletaryong rebolusyonaryo gikan sa 
mga mamumuo ug nag-umol pag-usab nga petiburgesya nagsilbing lulum 
nga balon sa mga kadre nga ginadeploy sa mga gimbuhaton sa 
kabanikanhan ug uban pang mahinungdanong gimbuhaton. 


Napakyas nato ang deklaradong tumong sa kaaway nga dugmukon ang 
Partido, BHB ug ang tanang porma sa pakigbisog sa katawhan. Nasuklan sa 
rebolusyonaryong kalihukan ang kapin lima ka tuig na nga walay puas nga 
atake sa kaaway nga naggamit og labing dautan nga porma sa terorismo sa 
estado. Determinado ang  katawhang Pilipino ug ilang mga 
rebolusyonaryong pwersa nga iabante ang armadong pakigbisog ug 
kalihukang masa, ilabina atubangan sa nagkakusog nga panawagan sa lapad 
nga masa aron magrebolusyon sa pag-atubang nila sa nagkagrabeng 
pagpangdaugdaug ug pagpahimulos ilalum sa rehimeng US-Marcos. 


Nagpabiling lig-on ang Partido ug anaa sa posisyon nga dugang pang 
mokusog sa umalabot nga mga tuig bisan nakahiagum kini og pipila ka 
mahinungdanong kapakyasan ug pag-atras sa pipila ka bahin. 
Kasamtangang anaa sa unahan ang Komite Sentral sa paningkamot nga 
ilhon ang mga internal nga pang-ideolohiya, pangpulitika ug pang- 
organisasyong kahuyangan, kakulangon ug kasaypanan nga gamot sa 
maong mga kapildihan. Determinado ang Partido nga tul-iron ang maong 
mga kasaypanan pinaagi sa subsub nga pagsumada sa kasinatian sa giya sa 
Marxismo-Leninismo-Maoismo ug sa mga batakang prinsipyong gilatag ug 
subling gipalig-on sa Partido sa dagan sa una ug ikaduhang batugang 
kalihukang pagtul-id. 


Nagpabiling lig-on ang Partido bisan atubangan sa grabeng atake sa 
kaaway. Ginasiguro sa mga nangulong komite nga malunsad ang mga tigum 
ug kumperensya aron kolektibong aseson ang ilang gimbuhaton, puntingon 
ang mga kahuyangan ug tibuukon ang mga plano aron patigbabawan ang 
mga babag ug iasdang ang ilang gimbuhaton kadungan sa kinatibuk-ang 
pag-abante sa rebolusyon. 


Padayon natong ginapakusog ug ginahulipan ang mga nangulong komite sa 
Partido gikan sa sentro hangtud batakang ang-ang. Ang mga nangulong 
lider sa Partido, ang mga edaran ug batan-ong mga kadre, nagpahigayon og 
mga pagpuna ug pagpuna-sa-kaugalingon, ug ginatasa ug ginatuboy subay 
sa ilang katakus sa ideolohiya, pulitika ug organisasyon. Kanunay 
magpabiling puno sa kadasig ang Partido tungod sa padayon nga daloy sa 
kabatan-onang proletaryong mga kadre nga determinadong magrebolusyon 
ug makita ang kaugmaon sa nasudnong kagawasan ug sosyalismo. 


Kanunay matngon ang Partido nga pakusgon ang kaugalingon sa ideolohiya 
aron epektibong abagahon ang mga rebolusyonaryong gimbuhaton. Sa 
pagpapataas sa teoretikal nga kahibalo ug ang-ang sa ideolohiya sa mga 
kadre ug myembro niini, tumong sa Partido nga patas-on ang kapasidad 
niini aron iasdang ang gubat sa katawhan ngadto sa wala pa makab-ot nga 
ang-ang. Busa naningkamot ang mga komite sa Partido nga makahuman 
ang tanang myembro niini sa Tulo ka Ang-ang nga Kurso sa Partido. Ang 
bag-ong mga rekrut sa Partido miagi sa Batakang Kurso sa Partido ug 
Intermedyang Kurso sa Partido sa unang tuig sa pagkarekrut kanila isip 


hingpit nga myembro. Sulod sa duha ka tuig gikan sa ilang pagkarekrut, 
nakumpleto sa mga kadre sa Partido ang Abanteng Kurso sa Partido. 


Makugihong ginatun-ann ug ginagamit sa mga kadre sa Partido ang 
Marxismo-Leninismo-Maoismo alang sa pagpahigayon og katilingbanong 
pagtuki ug pakisusi, ginatun-an ang kahimtang ug mga problema sa masa, 
pagtibuok sa plano alang sa rebolusyonaryong gimbuhaton, maghimo og 
pana-panahong pag-ases aron sukdon ang mga kalampusan ug ilhon ang 
mga problema aron siguruhon ang padayon nga pag-abante sa ilang mga 
gimbuhaton, magpahigayon og pagsumada ug mokutlo og mga pagtulun-an 
gikan sa ilang rebolusyonaryong praktika. Kini nga mga pagtulun-an 
nagpataas sa ang-ang sa ilang pagsabot sa Marxismo-Leninismo-Maoismo 
sa inadlaw-adlaw nga kondukta sa rebolusyonaryong gimbuhaton, paghimo 
og mga palisiya ug plano sa paglihok. 


Ang Partido usa ka dinamiko, disiplinado ug solidong organisasyon nga 
gitukod ilalum sa sa prinsipyo sa demokratikong sentralismo. Ang dili 
maihap nga mga komite sa Partido ug organisasyon dungan-dungan nga 
nagmartsa sa prinsipyo sa sentralisadong pagpangulo ug desentralisadong 
operasyon. 


Giabaga sa Partido ang malangkubong mga gimbuhaton alang sa 
pagpaasdang sa rebolusyonaryong kalihukan sa tibuok kapupud-an. 
Ginapatuman sa mga komite sa Partido sa ang-ang ng rehiyon, subrehiyon, 
prubinsya, distrito ug mga seksyon ang tahas sa pagpangulo sa ilang lebel 
ug langkub. Hugot nga nagkahiusa ang tibuok Partido ilaum sa pagpangulo 
sa Komite Sentral. 


Taliwala sa paborableng obhetibong kondisyon nga nagpakita sa grabeng 
pagtiurok sa nagharing semikolonyal ug semipyudal nga sistema ubos sa 
rehimeng US-Marcos, masaligon ang Partido nga mas mahukmanong 
mabuntog sa rebolusyonaryong kalihukan ang tanang babag ug mas kusog 
nga moabante sa umaabot nga mga tuig. 


Konsolidahon ug dugang pakusgonang Partido ug iasdang ang rebolusyon 


Nanawagan ang Komite Sentral sa tanang nangulong komite ug kadre nga 
himuon ang tanang paningkamot aron konsolidahon ug pakusgon ang 


Partido sa ideolohiya, pulitika ug organisasyon. Ang kasamtangang 5-ka- 
tuig nga programa palugwayon og unum ka bulan aron hatagag panahon 
ang tanang rehiyon nga kumpletuhon ug isumite ang ilang mga dokumento 
sa 5-ka-tuig nga pagsumada, ug aron matibuok sa KS ang mosunod nga 5- 
ka-tuig nga programa (2022-2027). 


Kinahanglang diha-diha nga puntingon ug tul-iron ang tanang porma sa 
suhetibistang kasaypanan, nga nagpahuyang ug nagpaatras sa lain-laing 
natad sa atong gimbuhaton. Kinahanglang patas-on ang atong teoretikal nga 
kahimatngon, hugot nga huptan ang mga batakang prinsipyo, palalumon 
ang pagtuon sa kasaysayan, ug himuong giya ang mga nangaging pagtulun- 
an aron malikayang masubli ang mga kasaypanan, siguruhon ang padayon 
nga kantitatibong pag-abante sa atong mga paningkamot, ug iasdang ang 
rebolusyon sa kalitatibong mas taas nga ang-ang. 


Kinahanglan natong sumadahon ang atong rebolusyonaryong praktika sa 
miaging lima ug 25 ka tuig. Kinahanglang palalumon sa tanang kadre ang 
teoretikong kahibalo sa mga balaod sa paglambo sa malungtarong gubat sa 
katawhan ug sa demokratikong rebolusyon sa katawhan. Kinahanglang 
sistematikong repasuhon, tun-an ug gamitong giya ang atong mga batakang 
dokumento, partikular na ang Hugot Natong Tahas (1976), Partikular nga 
Kinaiya sa Atong Gubat sa Katawhan (1974), Subling Palig-onon ang 
Atong mga Batakang Prinsipyo ug uban pang dokumento sa Ikaduhang 
Bantugang Kalihukang Pagtul-id (1992), lakip na ang importanteng mga 
internal nga memorandum sa Komite Sentral, ug sa Kawanihan sa Pulitika 
ug Komiteng Tigpatuman niini. 


Kinahanglang 'mahukmanon natong sawayon ug isalikway ang 
konserbatismo, ikogismo, ligalismo, ekonomismo, burges nga repormismo, 
NGOismo, panghunahunang empleyado, lakip na ang komandismo ug 
“Walang” sektaryanismo nga babag sa paglambo sa militanteng kalihukang 
masa sa kasyudaran. Sa usa ka bahin, kini nga mga kasaypanan labaw nga 
naghimulag sa kalihukang masa sa armadong pakigbisog, napadaku ang 
kapasidad sa legal ug parlamentaryong pakigbisog, nagresulta sa 
pagpasagad sa pagkusog sa tago nga organisasyon ug sistema sa Partido, 
sayop nga ilusyon sa pagreporma sa nagharing sistema, ug pagbubu og 


tubig sa militansya ug determinasyon sa masa, ilabina kung nag-atubang sa 
mga kapakyasan. 


Sa pikas bahin, nakahimo og mga “Walang” kasaypanan ang mga 
rebolusyonaryong pwersa sa pagbutang sa ilang kaugalingon labaw sa ang- 
ang sa kahimatngon ug aktibidad sa masa. Usahay nagpakuntento sila sa 
mga pangkinatibuk-ang islogan nga walay pagtuon ug panukiduki sa mga 
partikular nga kahimtang sa katawhan sa usa ka baryo, lungsod, distrito o 
prubinsya, aron ipahamtang ang mga palisiya ug plano nga makakabig sa 
militansya sa katawhan. Adunay pipila nga napakyas sa pagkabig sa mga 
hatungang seksyon ug nagsira sa pultahan sa pakighiusa sa mga dili 
rebolusyonaryo. Sa tanang higayon, kinahanglang matngon kita sa 
tinguhang ipataas ang pulitikanhon ug rebolusyonaryong kahimatngon sa 
masa aron pakusgon ang ilang militansya, diwa sa organisasyon ug 
determinasyon nga kolektibong makigbisog. 


Sa natad sa armadong pakigbisog, kinahanglan mahukmanon natong 
sawayon ug isalikway ang mga sayop nga ideya nga mosangpot sa 
pagpasigpit sa kaugalingon, mentalidad sa lig-ong bukid, sibilyanisasyon sa 
sobrang katagkatag nga yunit gerilya ug sobrang panahon sa konsentrasyon. 
Kinahanglang hugot natong sabton ang prinsipyo sa pagpangulo ug kumand 
sa gerilyang pakiggubat isip sentralisadong estratehikong kumand ug 
desentralisadong kumand sa mga kampanya ug operasyon. Kinahanglang 
tul-iron ang sayop nga mga konsepto nga nagpahuyang sa kumand ug 
kontol sa mga nakadispers nga yunit nga mosangpot sa konserbatismo, 
sibilyanisasyon, gerilyaismo, pagkapasibo ug pagkawala sa inisyatiba sa 
mga yunit sa BHB. 


Kinahanglang subling palig-onon ug pahugton ang pagsabot ug praktika sa 
linyang masa, ug hait nga puntingon ang mga kahuyangan ug pagkulangan. 
Ang prinsipyo sa linyang masa nagpasabot sa pagsalig ug pagsandig sa 
masa ug pagpataas sa ilang kapasidad nga depensahan ang ilang mga 
katungod ug ipakigbisog ang ilang mga pangandoy. Atong ginatibuok ang 
atong mga programa ug plano sa paglihok subay sa kongkretong kahimtang, 
kasaysayan ug ang-ang sa kahimatngon sa masa, ug ipaambit kanila para 
ilang gakson ug ipatuman. Ang nasudnon-demokratikong rebolusyon usa ka 
pangmasang kalihukan kung asa ang masa mismo—naaghat ug napalihok, 


pinaagi sa ilang gidaghanon--ang magbag-o sa dagan sa kasaysayan ug 
magmugna og bag-ong kapalaran. 


Kinahanglan natong patigbabawan ang problema sa pipila ka komite sa 
Partido ug yunit sa BHB nga pakyas sa paglangoy sa masa ug dili lalum ang 
pagsabot sa ilang hinanaling mga problema. Naulaw sila sa pagpropaganda 
ug paghatag og edukasyon sa masa. Nagpakontento sila sa gamayng ihap sa 
napalihok sa mga aksyong masa o sa lain-laing mga gimbuhaton. Adunay 
pipila nga naanad na sa paghatag og insentibong materyal bugti sa 
pulitikanhong gimbuhaton imbes nga patas-on ang militansya sa masa ug 
kapasidad sa kolektibong pagtubag sa ilang mga panginahanglan. 


Kinahanglan malukpanong palihukon ang masa. Maong importante kaayo 
alang sa Partido, BHB ug tanang rebolusyonaryong pwersa nga mosuong sa 
makuti nga gimbuhatong masa ug katilingbanong panukiduki, 
magpakahanas sa pasilhig ug solido, sekreto ug dayag, armado ug dili 
armado nga mga pamaagi sa pagpukaw, pag-organisa ug pagpalihok sa 
dakung ihap sa masa. 


Sa pipila ka kaso, atubangan sa subsub ug sustenidong atake sa kaaway, 
adunay pipila ka yunit sa BHB nga nakahimog sayop nga paglimita sa taas 
nga panahon sa kaugalingong epektibong operasyon sa lasangon ug 
bukirong mga dapit kung asa nipis ang populasyon ug gamay ang suportang 
masa ug lisud ang suplay. Aduna silay ilusyon ug sayop nga panghunahuna 
nga ang mga kampo sa kabukiran usa ka kotang dili masulod sa kaaway. 


Kinahanglang hugot natong sabton nga sa gerilyang pakiggubat, 
mahinungdanon ang pagkamalihukon ug lapad nga suporta sa masa aron 
siguruhon ang pagpabilin ug pagdaku sa hukbong bayan. Busa angayang 
mapunting dayon nato kung paunsa nagpakontento ang ubang yunit sa BHB 
sa ilang naabot ug ang uban natakdan sa konserbatismo, sibilyanisasyon, 
gerilyaismo, pagtinguha sa kaharuhay ug kasayon sa hiktin nga mga baseng 
erya, panghunahuna nga magtukod og “kuta sa bukid” (mountain 
stronghold mentality) ug uban pang sayop ug makadaot nga panghunahuna. 
Kini nga mga kasaypanan napadaku sa kaaway ug nagpakaminus sa 
kamahinungdanon sa pagpakusog sa suportang masa. Tungod niini, 
napasagdan nila ang panginahanglang pakusgon ang mga natarang gerilya 
ug paglunsad og gimbuhatong masa sa daghang lumulupyo sa 


kabanikanhan kung asa mamahimong tago nga molihok ang mga armadong 
yunit pampropaganda. 


Kinahanglang siguruhon sa mga lider sa Partido ug kumander sa BHB nga 
makapalapad ug makalihok ang BHB sa kapatagan, mga daghag bungtod, 
duul sa mga linya sa transportasyon, sa mga baybay ug bokana. Grabe ang 
pyudal ug semipyudal nga pagpangdaugdaug ug pagpahimulos niining mga 
lugara, ug gapangayo ang masa og hustisya ug andam kaayong magpa- 
organisa ug mosalmot sa rebolusyonaryong pakigbisog. 


Kinahanglang tukion sa Partido ug ugaton ang mga kahuyangan sa pipila ka 
yunit sa BHB nga pupanahong magdispers ug magbalhinbalhin sa pwersa 
isip pamaagi sa kontra-liyok ug pakyason ang konsentrado ug sustenidong 
atake sa kaaway. Kinahanglang huptan sa liderato sa Partido sa tanang ang- 
ang, ilabina kadtong anaa sa kumand sa BHB, ang diyalektika sa 
pagkonsolida ug pagpalapad sa gimbuhatong masa ug gimbuhatong militar 
ug pabaludbalud nga moabante sa takdang panahon. Tumong niining 
tukuron ang lapad nga langkub o teatro sa gerilyang pakiggubat, nga 
magpahuyang sa kapasidad sa kaaway nga liyukan ang mga 
rebolusyonaryong pwersa. 


Kinahanglan mangulo ang organisasyon sa Partido ug mga kadreng militar 
sa hukbong bayan sa pagtibuok og hustong mga pamaagi ug taktika sa 
paglunsad og gerilyang pakiggubat ug mga taktikal nga opensiba sulod sa 
mga natarang gerilya ug sa mga eksteryor. Kinahanglang palihukon ang 
mga pwersang horisontal ug bertikal aron aktibong magdepensa sulod sa 
linyang interyor ug maglunsad og lain-laing tipo sa aksyong gerilya aron 
pahuyangon ang bwelo sa opensiba ug bungkagon ang kampanya sa 
pagkubkob. Kinahanglang likayan sa mga yunit sa BHB nga birahan ang 
lig-ong target sama sa mga kampo ug mga command post nga kusog ang 
depensa ug hatagag-prayoridad ang huyang nga target nga mas sigurado ang 
kadaugan. Kadungan niini, ang BHB kinahanglang pupanahong mabuhi og 
pwersa gikan sa bertikal nga pwersa niini aron maglunsad og mga 
operasyong gerilya sa eksteryor. 


Kinahanglan hugot natong huptan ang diyalektikong relasyon tali sa lain- 
laing aspeto sa atong gimbuhaton, ug sabton ang tamang balanse ug 
interaksyon tali sa prinsipal ug sekundaryong aspeto. Samtang husto nga 


ginahuptan sa Partido ang BHB isip nag-unang hinagiban, sa kadugayan, 
ikapakyas nato kung dili nato huptan ang ubang mahinungdanong hinagiban 
sa atong arsenal. Busa samtang atong gihatag ang prinsipal nga pagtagad sa 
pagpaasdang sa armadong pakigbisog ug pagtukod sa mga nataran ug 
baseng gerilya, kinahanglang magkugi pag-ayo ang nangulong mga komite 
sa Partido aron mapalambo ang kalihukang masa sa kasyudaran ug 
kabanikanhan isip mahinungdanon ug magkasumpay nga gimbuhaton. 


Kinahanglan natong pakusgon ang teritoryal nga gimbuhaton sa Partido sa 
tanang lugar ug sa tanang ang-ang sa kasyudaran ug kabanikanhan, arong 
magsilbing angkla sa kinatibuk-ang pagpakusog sa rebolusyonaryong 
kalihukan ug armadong pakigbisog. Sa kabanikanhan, kinahanglang 
tukuron usab sa Partido ang mga komiteng teritoryal sa lapad nga lugar nga 
nga dili na langkub sa mga natarang gerilya o erya sa BHB, aron pukawon, 
organisahon ug palihukon ang masa para depensahan ang ilang interes ug 
suportahan ang gubat sa katawhan. Sa mga natarang gerilya, ang pagtukod 
og mga organisasyong masa ug organo sa pulitikanhong gahum ug 
paglunsad og mga antipasista pakigbisog, kinahanglang ikombina aron 
magsilbi sa panginahanglan ug tumong sa pagpalig-on sa hukbong bayan. 


Kinahanglang isalikway sa mga nangulong kadre sa Partido ang 
pagpakampante, hugot nga huptan ang diyalektong balaod sa paglambo sa 
rebolusyonaryong kalihukan, ug dili tugutang molungtad ang pag-us-us sa 
atong gimbuhaton. Kinahanglan magmabinantayon sa pagbatok ug pagtul- 
id sa burukratikong estilo sa pagtrabaho ug pagpangulo, liberalismo ug dili 
himsog nga mga pamaagi ug gawing petiburges nga sukwahi sa prinsipyo 
sa demokratikong sentralismo ug nagaguba sa panaghiusa ug disiplina sa 
Partido. 


Atubangan sa paborable kaayong katilingbanon ug pulitikanhong 
kahimtang, husto lamang na dahumon nga ang atong gimbuhaton sa 
pagpukaw, pag-organisa ug pagpalihok sa katawhan moagi sa 
makanunayong kantitatibong pag-abante, ug motikang gikan sa usa ka ang- 
ang ngadto sa bag-ong kalitatibong ang-ang. Kinahanglang paspas natong 
aseson ug tun-an ang atong mga pamaagi sa pagtrabaho aron siguruhong 
mapatuman ang tumong ug gimbuhaton sa matag ang-ang sa tukmang 
panahon. 


Gikan sa kasamtangan kusog niini, kinahanglan natong abton ang 
kalitatibong paglapad ug paglambo sa kapasidad sa kalihukang masa sa 
nasudnong sentrong rehiyon (national capital region) ug sa tanang rehiyon 
sa usa ka depinidong panahon. Masukod kini sa gidaghanon sa mga 
pabrika, kampus, upisina, komunidad, ug sektor nga naabot sa atong 
gimbuhaton. Dugang pa, masukod ang atong kalampusan sa undanong 
pagdaku sa ihap sa mga aktibong sanga ug myembro sa Partido, mga unyon 
ug mga organisasyong masa, ingonman, ang gilapdon sa naabot sa atong 
propaganda ug kulturanhong gimbuhaton. Ang pinakataas nga sukdanan sa 
atong kalampusan sa pagpalambo sa kalihukang masa sa kasyudaran mao 
ang pagdaku sa materyal ug pulitikanhong suporta para sa BHB, ug sa ihap 
sa mga pwersang gideploy sa kabanikanhan ug sa uban pang natad sa 
gimbuhaton. 


Sa kabanikanhan, masukod kini sa pagpalambo sa natarang gerilya nga may 
gidak-ong kumpanya sa nagkasikbit ng mga lugar, pagkab-ot sa haum nga 
balanse sa usa ka kumpanyang gerilya nga adunay 2-3 ka platun nga angkla 
sa gimbuhatong militar ug 6-9 ka independyenteng horisontal nga platun 
alang sa gimbuhatong masa, sa ekspansyon ug konsolidasyon, ug 
pabaludbalud nga moasdang ng isa ka takdang panahon aron padayon nga 
mapalapad ug mapalig-on ang gubat sa katawhan. 


Kinahanglan natong pakusgon ang organisasyon sa Partido. Kinahanglang 
tukuron ang mga organisasyong masa ug makiglambigit sa mga 
kasamtangang organisasyon, magpahigayon og malukpanong nasudnon- 
demokratikong propaganda, ug maglunsad og mga kampanya ug pakigbisog 
sa masa aron ilhon ug rekruton ang abanteng mga elemento sa hanay sa 
masa. Sa basehan sa pagkusog sa rebolusyonaryong kalihukang masa, 
padayon natong mapangahasong padaghanon ang myembro sa Party nga 
dili magpasulod og mga dunot nga elemento, samtang ginamantine ang 
rasonableng sukdanan nga gitakda sa konstitusyon ng Partido. 


Kinahanglan natong padaghanon ang myembro sa Partido ngadto sa gatusan 
ka libo. Kinahanglan padayon natong pakusgon ang pangmasa ug 
pangkadreng kinaiya sa Partido, kung asa daghan ug taas ang kalidad. 
Imantine nato ang dakung bahin sa mga myembro sa Partido nga naggikan 
sa masang naghago, ug padaghanon pa ang myembro nga naggikan sa han- 


ay sa mga mamumuo aron dugang pakusgon ang proletaryong kinaiya sa 
Partido, samtang padayon kitang nangrekrut sa lain-laing hut-ong ug sektor. 


Kinahanglang subsub natong ipahigayon ang Tulo ka Ang-ang nga Kurso sa 
Partido aron ipataas ang lebel sa ideolohiya ug teorya sa mga myembro sa 
Partido. Kinahanglan usab natong sigurohon nga available ang mga libro ug 
dokumentong Marxista-Leninista-Maoista sa tanang porma (naka-print, 


digital, bidyu, nakahubad ug orihinal) ug awhagon ang mga myembro sa 
Partido nga maglunsad og mga tigum-pagtuon ug mga seminar. 
Kinahanglang siguruhong mapakaylap ang Piniling mga Sinulat ni Ka Joma 
sa tanang mayor nga lenggwahe sa Pilipinas. 


Kinahanglan natong palambuon, bansayon ug mapangahasong ideploy ug 
dasigong ang mga batan-ong kadre, ilabina kadtong naggikan sa hut-ong 
mamumuo ug mga nag-umol nga petiburgesyang intelektwal, ngadto sa 
lain-laing natad sa gimbuhaton sa tibuok nasud. Kinahanglang 
sistematikong palambuon sa mga nangulong komite sa Partido sa tanang 
ang-ang ang ilang ikaduha ug ikatulong linya sa mga kadre aron siguruhong 
mapadayon ang mga gimbuhaton ug masiguro ang kalagsik ang atong 
Partido. Kinahanglang balansyado ang naglangkub sa mga nangulong 
komite sa tanang ang-ang sa kamaayo sa ideolohiya, pulitika ug 
organisasyon, ingonman sa pagkombina sa mga tiguwang, hamtong ug 
batan-ong kadre. Ang mga tiguwang nga kadre sa mga yaweng pusisyon o 
gimbuhaton mamahimong ipabilin hangtud himsog ang ilang panglawas. 
Apan kinahanglang timbangan sila sa mga batan-ong kadre ug hulipan kung 
gikinahanglan. 


Kinahanglan natong kanunay huptan ug pakusgon ang sistemang komite ug 
kolektibong pagpangulo sa tanang ang-ang. Kinahanglan natong ilunsad 
ang regular ug espesyal nga mga pulong ug konsultasyon sa mga nangulong 
komite. Kadungan niini, kinahanglang siguruhon ang seguridad sa tanang 
kadre. Kinahanglang magpakahanas sa pagsekreto ug 
kompartamentalisasyon sa impormasyon, samtang ginasiguro ang 
epektibong pagpangulo sa tanang natad sa gimbuhaton. 


Kinahanglang padayon nga pangulohan sa Partido ang Bagong Hukbong 
Bayan sa pagpaasdang sa malungtarong gubat sa katawhan subay sa 


estratehiya sa pagliyuk sa kasyudaran gikan sa kabanikanhan. Sa 
kasamtanang tunga-tungang ang-ang sa estratehikong depensiba, 
kinahanglang sundon nato ang hustong linyang pangmilitar sa paglunsad og 
malangkubon ug subsub nga gerilyang pakiggubat sa basehan sa 
nagkalapad ug nagkalalum nga baseng masa. 


Nakaangkon og kusog ang BHB pinaagi sa pakigsangka. Kinahanglan 
natong ikombina ang mga anihilatibo ug atritibong taktikal nga opensiba sa 
pagpaasdang sa gerilyang pakiggubat. Ang mga anihilatibong taktikal nga 
opensiba ang naglangkub sa prinsipal nga aspeto, samtang komplementaryo 
ang mga atritibong taktikal nga opensiba. Kinahanglang patigbabawan ang 
konserbatismo sa porma sa mausa-ka-bahin nga paglunsad og mga 
atritibong aksyon nga walay pagplano sa paglunsad og mga aksyong 
anihilatibo. 


Tumong sa mga anihilatibong taktikal nga opensiba nga dis-armahan ang 
mga yunit sa kaaway aron hikawan kini sa kapasidad nga mosukol. Ang 
akumulasyon sa mga batakang taktikal na opensiba nagpahuyang ug 
tinagsa-tagsang pagpukan sa kaaway. Nagtugot kini sa BHB nga magtigum 
og kusog ug patas-on ang kapasidad ug kalidad isip pagpangandam sa 
pagtukod sa mga regular nga pwersang gerilya ug paglunsad og regular nga 
malihukong pagkiggubat sa sunod nga estratehikong yugto. 


Gimandoan sa Partido ang BHB nga maglunsad og mga anihilatibong o 
batakang taktikal nga opensiba nga kakumbina ug inubanan sa 
malukpanong atritibo ug punitibong mga taktikal nga opensiba. 


Lakip sa mga batakang taktikal nga opensiba ang mga ambus aron puuhon 
ang nakapinig, nakabulag ug huyang nga tropa sa kaaway, ug mga reyd 
batok sa huyang ang depensa nga mga detatsment, kampo o taktikal nga 
pwesto, aron sakmito ang mga armas ug kagamitan sa kaaway. Kadungan 
niini, kinahanglang maglunsad og subsub atritibong mga taktikal nga 
opensiba ang BHB pinaagi sa kaylap nga pagpang-isnayp ug paggamit og 
mga eksplosibong command-detonated, paglabay og granada o molotob, 
pagpanabotahe ug uban pang porma sa armadong aksyon batok sa 
detatsment sa kaaway, air assets, transport vehicles, han-ukanan sa suplay 
ug nag-operasyong tropa. 


Gimandoan ang BHB nga maglunsad og espesyal nga mga operasyon ug 
aksyong punitibo sa gawas sa mga natarang gerilya. Kinahanglan niining 
targeton ang komunikasyon, transportasyon, linya sa suplay, ug uban pang 
kritikal nga pasilidad sa military ingonman ang pangun-ubong mina, 
plantasyon, ekoturismo, ug uban pang operasyon sa dagkung burgesyang- 
kumprador ug dagkung agalong yutaan nga nangilog og yuta ug miguba sa 
panginabuhi sa mga mag-uuma ug katawhang minorya. 


Subay sa mga sukaranan ug proseso sa rebolusyonaryong sistema sa 
hustisya, kinahanglan natong taralon ug silutan ang pinakalunod-patay nga 
pasistang mga upisyal sa kaaway, lakip ang mga utok ug operatiba sa mga 
masaker, mga pagpatay ug pagtortyur sa mga sibilyan, aktibista ug 
rebolusyonaryo, ug pagdagit sa ilang mga anak ug paryente. 


Kinahanglang tukuron ang mga espesyal nga yunit sa BHB ug tahasan nga 
maglunsad og mga operasyong partisano. Kinahanglang puntingon ug 
mahukmanong puuhon sa BHB ang kutay sa paniktik sa kaaway, ingonman 
ang mga traydor nga nakigkunsabo sa kaaway sa pinakagrabeng porma sa 
pasistang pagpang-abuso. 


Kinahanglang ipatuman ang magkakumbinang anihilatibo ug atritibong 
taktikal nga opensiba sulod ug gawas sa langkub sa mga natarang gerilya 
aron idiskaril ang mga plano sa kaaway ug pakyason ang mga estratehikong 
opensiba niini. Kinahanglang makigkumbina ang mga horisontal ug bertikal 
nga yunit sa BHB sa mga lokal nga yunit milisya ug depensa-sa- 
kaugalingon sa paglunsad og mga taktikal nga opensiba. 


Atubangan sa estratehikong opensiba sa kaaway ug nakapokus nga 
operasyong militar, kinahanglang imantine sa mga gerilyang kumander ug 
manggugubat ang opensibong postura sa pulitikanhong gimbuhaton, militar 
ug gimbuhatong masa. Kinahanglang magmugna ang Partido ug BHB og 
dugang lunsaran sa inisyatiba alang sa pagpakusog sa hukbong bayan, 
pagpalapad ug pagkonsolida sa rebolusyonaryong baseng masa ug 
paglunsad og mga taktikal nga opensiba batok sa kaaway, pinaagi sa 
pagkumbina sa konsolidasyon ug ekspansyon sa mga natarang gerilya, 
ingonman, sa pagtukod sa mga bag-ong natarang gerilya. 


Kinahanglan padayon kitang magtukod ug magpalambo og mga 
kumpanyang gerilya isip sentro-de-grabidad sa ang-ang rehiyon, prubinsya 
ug subrehiyon nga gilangkuban sa 3-5 magkasikbit nga natarang gerilya nga 
mga gidak-ong kumpanya. Kini nga mga kumpanya kinahanglang 
magdeploy og mga platun aron magpahigayon og gimbuhatong masa sa 
gamayng langkub kung anaa sa relatibong dispersal, ug kinahanglan dayon 
silang tapukon aron maglunsad og mga aktibidad pangkonsolidasyon ug 
gimbuhatong militar. 


Kinahanglan molihok ang kumpanya o mas gamay nga pormasyon gikan sa 
usa ka pwesto sa konsentrasyon ngadto sa uban, makighiusa ug 
makigkoordina sa mga pwersang teritoryal ug lokal. Pabaludbalud silang 
miabante pinaagi sa pagtukod og kusog sa pulitika ug militar sa matag 
tikang. Ang mga yunit sa BHB nga migamay ang ihap angayang hulipan 
gilayon, ireorganisa, itapo o iusa sa ubang yunit. 


Kinahanglang magpursige ang Partido ug BHB sa pagpalapad sa mga 
natarang gerilya ug siguruhong abton ang lapad nga erya lakip ang daghang 
lumulupyo sa kapatagan alang sa gimbuhatong masa, pinaagi sa pagbuhi og 
mga iskwad gikan platun nga pang-gimbuhatong masa, o pinaagi sa 
pagpabuhi og ligal o semiligal nga mga tim para sa pag-organisa, depende 
sa kahimtang. Kinahanglang adunay daghang lutsanan alang sa maniobra 
aron isumpay ang mga eryang sa laing yunit sa BHB nga anaa sa mas 
paborableng tereyn sa lasangon, bukiron o bungturon nga adunay dakung 
populasyon. 


Kinahanglang padayon nga magtukod ang BHB og makasikbit nga mga 
natarang gerilya ilaluk sa pagpangulo sa kumand sa subrehiyon o prubinsya, 
sa tinguhang palapdon ang mga teritoryo ug teatro sa gerilyang pakiggubat. 
Sa paghimo niini, makaangkon ang BHB og lapad nga luna sa pagkontra- 
maniobra sa nangatakeng pwersa sa kaaway, pagpakyas sa pagsulay niining 
ihimulag ug pugson ang mga yunit sa BHB sa sitwasyong lunlun-militar, 
pagkontra-liyok ug paglunsad og mga taktikal nga opensiba sa likuran o 
kiliran sa kaaway. 


Kinahanglang padayon nga palalumon ug palapdon sa Partido ug BHB ang 
rebolusyonaryong baseng masa sa mga sonang gerilya, nag-una pinaagi sa 
pagpatuman sa Rebolusyonaryong Giya sa Reporma sa Yuta, ug pagtukod 


sa mga organisasyong masa sa mga mag-uuma, kabatan-onan, kababayen- 
an, bata ug mamumuo sa kultura. Kinahanglang maglunsad kita og mga 
kampanyang masa sa ang-ang barangay, munisipyo o prubinsyang aron 
paubsan ang abang sa yuta, tangtangon ang usura, patas-an ang presyo sa 
mga produkto, patas-an ang suhulan sa mga mamumuong-panguma ug 
patas-an ang kita sa mga saydlayn. Kinahanglan ilunsad ang malukpanong 
mga kampanya aron batukan ang pagpangilog og yuta sa mga korporasyong 
multinasyunal sa pakigkunsabuhay sa mga lokal nga burukrata ug dagkung 
agalong yutaan nga nagpalayas ug permanenteng miguba sa panginabuhian 
sa katawhan. 


Kinahanglang padayon nga abagan sa BHB ang masa sa produksyon ug sa 
paglunsad og kampanya sa panglawas ug literasiya. Kinahanglang tukuron 
ang mga organo sa pulitikanhong gahum sa basihan sa kusog sa mga 
organisasyong masa, sa lokal nga komite sa Partido ug hukbong bayan. 


Kinahanglan natong palambuon ug pakusgon ang antipasista, anti- 
imperyalista ug antipyudal nga kalihukang masa sa katawhang Pilipino ug 
paningkamutang mapalihok ang minilyong katawhan sa tibuok nasud. 
Kinahanglan natong tukuron ang pinakalapad nga  antipasistang 
nagkahiusang prente batok sa rehimeng US-Marcos ug batok sa kontra- 
nasudnon ug kontra-demkokratikong mga palisiya ug lakang nga 
pagpasamot sa kundisyon sa katawhang Pilipino. 


Kinahanglang manawagan kita sa katawhang Pilipino nga pakusgon ang 
singgit nilang bawion ang binilyong kinawat nga bahandi sa mga Marcos, 
silutan si Imelda ug ilang mga kakunsabo, ug ang hingpit nga pagbayad sa 
kadaut sa liboang biktima sa diktaduryang Marcos. Kinahanglan nilang 
kusganong suklan ang Maharlika Investment Fund ug tanang pakana sa 
korapsyon sa nagharing pundok sa mga Marcos. 


Kinahanglan natong pukawon ang katawhang Pilipino nga batukan ang 
pagpakaitoy sa rehimeng Marcos sa imperyalismong US, interbensyong 
militar sa US sa nasud, ug pagpanghulhog niini og inter-imperyalistang 
gubat. Kinahanglan natong pakusgon ang singgit aron ibasura ang Mutual 
Defense Treaty, Enhanced Defense Cooperation Agreement, Visiting Forces 
Agreement ug uban pang dili patas nga tratadong militar. 


Kinahanglan natong iduso ang pagtangtang sa mga baseng nabal sa US sa 
Ulugan Bay, Puerto Princesa, Palawan ingonman ang uban pang base 
militar sa US sa Central Luzon, Cebu, Cagayan de Oro, ug mga planong 
magtukod og dugang pasilidad militar sa US sa Cagayan, Isabela, Zambales 
ug uban pang prubinsya. Kadungan niini, kinahanglan kitang manawagan 
nga bungkagon ang tanang istrukturang militar sa China sa West Philippine 
Sea ingonman ang mga cell tower nga kontrolado sa China sulod sa mga 
kampo sa AFP. 


Kinahanglan natong ibutyag ug batukan ang pagsurender sa soberanya sa 
Pilipinas. Kinahanglan batukan ang pagpakaitoy ni Marcos sa interes sa 
imperyalistang mga gahum sa ekonomiya, geopulitika ug militar. 
Kinahanglan natong pakusgon ang mga pakigbisog sa masa aron suklan ang 
malukpanong pagpangawkaw sa rekurso sa nasud sa mga kumpanyang 
gipanag-iya o gipondohan sa mga lanyawng minahan, plantasyon, 
proyektong ekoturismo, mga reklamasyon, dam ug uban pang proyektong 
imprastruktura. Kinahanglan natong suportahan ang pakigbisog sa 
katawhang Moro ug sa uban pang grupong nasudnong minorya batok sa 
langyang pagpangawkaw sa ilang yutang kabilin, ug alang sa katungod sa 
paghukum-sa-kaugalingon. Kinahanglan natong hiusahon ang lapad nga 
mga sektor aron suklan ang walay-puas nga liberalisasyon sa importasyon 
ug langyawng pagtipun-og sa sarplas nga produktong agrikultural sa 
kaalautan sa lokal nga mga prodyuser. 


Kinahanglan natong iduso ang pagbasura sa neoliberal nga mga balaod 
sama sa CREATE (pagkibhang sa buhis sa langyawng negosyante), Foreign 
Investments Act, Retail Trade Liberalization Act, giamyendahang Public 
Service Act ug uban pang mga balaod nga nagpabor sa langyawng mga 
kapitalista sa nasud sa kadautan sa ekonomiya sa katawhang Pilipino. Kini 
nga mga balaod nagpabilin sa pagsandig sa ekonomya sa nasud sa 
langyawng kapital ug dugang nagpasamot sa ekonomiyang nakapunting sa 
pag-eksport ug nakasandig sa pag-import. Kinahanglan natong batukan ang 
pagsalig sa nasud sa langyawng pautang nga napadulong sa dili 
produktibong paggasto. Kinahanglan natong suklan ang daku kaayong 
pabug-at nga pagbayad-utang nga mikaon og dakung pondo nga alang unta 
labing gikinahanglang katilingbanong serbisyo. 


Kinahanglan pangulohan ug hiusahon sa Partido ang tanang rebolusyonaryo 
ug progresibong pwersa sa pagbutyag ug pagpalambo sa nasudnong 
pagsukol sa terorismo sa estado. Kinahanglan natong malukpanong ibutyag 
ug kusganong batukan ang paghari sa de facto nga balaod militar sa 
kabanikanhan, ilabina sa porma sa pag-okupa sa militar sa mga komunidad, 
ekstrahudisyal nga pagpamatay ug pagtortyur sa mga sibilyan, ug kaylap 
nga pag-abuso sa tawhanong katungod. Kinahanglang ibutyag ug batukan 
ang kaylap nga paglapas sa internasyunal nga tawhanong balaod o krimen 
sa gubat, ingonman ang paglapas sa katungod sa mga bata. Kinahanglan 
natong giyahan ang masa nga mahimong organisado ug mosukol sa 
pasistang terorismo, lakip ang malupigon nga “kampanyang pagpasureder” 
sa kaaway nga dayag nga lapas katungod sibil ug pulitika, lakip usab ang 
aerial bombing, pagpaniktik gamit ang drone ug uban pa. 


Kinahanglan usab natong malukpanong ibutyag ug batukan ang 
mapanumpuong mga lakang nga daw balaod militar sa sa kasyudaran nga 
naglapas sa katungod sa mga mamumuo nga magtukod og mga unyon, ug 
naglapas sa katungod sibil ug pulitika. Kinahanglan natong ibutyag ang 
kalabutan sa pasistang pagpanumpo ug imperyalistang pagpangawkaa sa 
kabanikanhan, nagkagrabeng pagpahimulos sa mga mamumuo sa 
kasyudaran, ug uban pang madaugdaugon ug anti-katawhang neoliberal nga 
palisiya. Ang pagsukol sa mga kabatan-onan ug estudyante sa balaodon nga 
magbanhaw sa mandatory nga pagbansay militar (ROTC) kinahanglang 
isumpay sa pakigbisog batok sa terorismo sa estado pinaagi sa pagbutyag sa 
mga kampus sa grabeng abusong militar ug mga krimen sa AFP ug PNP sa 
kasyudaran ug kabanikanhan. 


Kinahanglang kusganong ipataas sa Partido ang ang-ang sa 
rebolusyonaryong kalihukang masa sa kasyudaran pinaagi sa pagpangulo 
ug pagpalambo sa mga ekonomikanhon ug demokratikong pakigbisog sa 
lain-laing sektor. Kinahanglan natong ipataas ang pulitikanhong 
kahimatngon sa masa sa pagbutyag sa imperyalistang ugat sa mga isyu ug 
problemang ilang ginaatubang sa adlaw-adlaw. Kinahanglan natong tagdon 
ang pagpalambo sa dagkung kalihukan sa pag-organisa ug pagpalihok sa 
mga mamumuo sa ilang pakigbisog alang sa dugang-suhulan, kasiguruhan 
sa trabaho ug pagpanalipud sa katungod sa unyon. Kinahanglang tabangan 
palagsikon ang militanteng kalihukang masa sa kabatan-onan ug mga 


estudyante nga nakigbisog alang sa ilang demokratikong katungod, 
aktibong misuporta sa pakigbisog sa masang naghago, ug nagpalanog sa 
kawsa alang sa nasudnong demokrasya. 


Kinahanglang ipataas sa Partido ang ang-ang sa rebolusyonaryong 
kalihukang masa sa kabanikanhan. Kinahanglan palihukon ang mga pwersa 
niini sa BHB ug uban pang organisasyong masa aron iasdang ang kalihukan 
sa reporma sa yuta, ilabina sa mga lugar nga daghan og tawo. Kinahanglan 
nilang suklan ang pagsulod ug pagpalapad sa mga operasyon sa mina, 
plantasyon, imprastruktura, real estate, ekoturismo ug proyekto sa enerhiya 
nga nangilog sa yutang agrikultural ug yutang kabilin, ug nagresulta sa 
malungtarong pagkaguba sa panginabuhi sa mga mag-uuma ug sa 
kalikasan. Kinahanglang tukuron sa kasyudaran ug sentrong lungsod ang 
lapad nga alyansang nagasuporta sa pakigbisog sa mga mag-uuma ug 
nasudnong minorya. 


Kinahanglang pursigidong pakusgon sa Partido ang rebolusyonaryong 
kalihukan sa migranteng Pilipino sa gawas sa nasud. Kinahanglan natong 
palambuon ang suud nga relasyon sa mga komunidad sa Pilipino ug ilang 
mga organisasyon ug tukuron ang ilang rebolusyonaryong mga 
organisasyon aron iduso ang ilang demokratikong pangayo isip mga 
mamumuo ug mga adunay ubos nga kita, ibutyag ug batukan ang labor- 
export policy, ug isumpay ang ilang mga pakigbisog sa anti-imperyalista, 
antipyudal ug anti-pasistang mga pakigbisog sa Pilipinas. 


Kinahanglan pahimuslan sa Partido ang paborableng internasyunal nga 
sitwasyon aron motabang sa pagpalambo sa anti-imperyalista ug 
proletaryadong mga pwersa sa tibuok kalibutan. Kinahanglan kitang 
makiglambigit sa mga progresibo ug rebolusyonaryong mga pwersa, 
kalihukan ug estado, maglunsad og komun nga pakigbisog batok sa 
neoliberal nga mga palisiyang pang-ekonomya, ug batok sa pagkusog sa 
pasismo ug inter-imperyalistang mga gubat. Kinahanglang magpaabot kita 
og suportang pangpulitika ug materyal sa mga demokratikong pakigbisog sa 
mga mamumuo ug masang anakpawis sa lain-laing mga nasud, samtang ato 
usang naangkon ang pakighiusa ug suporta alang sa rebolusyong Pilipino. 


Kinahanglan natong aghaton ug tabangan ang pagtukod og mga Marxista- 
Leninista-Maoista nga komunistang partido sa tibuok kalibutan. 


Kinahanglang padayon natong ihikyad ang atong pagtuki sa 
mahinungdanong internasyunal nga mga isyu ug ipasiugda ang atong linya 
batok sa modernong rebisyunismo. Kinahanglang padayon natong ipatuman 
ang inigsoonay ug kooperasyon sa mga partidong Marxista-Leninista, ug 
awhagon ang mga bilateral nga panaghisgot ug konsultasyong multilateral 
kanila aron magsilbing linya sa panag-ambitay og ideya ug kasinatian, ug 
pagpanday sa uban pang pamaagi sa pagtinabangay ug kooperasyon. 


Tungod sa grabeng pag-antus sa katawhang Pilipino atubangan sa pagtiurok 
sa krisis sa ekonomiya, nagkagrabeng imperyalistang interbensyon ug 
pagpangdaugdaug, ug nagkabangis nga terorismo sa estado aron ipabilin 
ang nagharing semikolonyal ug semipyudal nga katilingban, walay laing 
kapilian ang Bkatawhang Pilipino kundili ang BG maglunsad og 
rebolusyonaryong pakigbisog aron iasdang ang ilang mga pangayo alang sa 
tinuod nga nasudnong kagawasan ug demokrasya. 

Malaumon ang Komite Sentral nga sa nagatunhay nga mga kundisyon sa 
krisis ug katilingbanong kaguliyang, ug sa bug-os nga dedikasyon sa mga 
kadre niini, makab-ot sa Partido Komunista ng Pilipinas ang dili 
matupngang kusog, mapangulohan ang rebolusyonaryong kalihukan sa 
Pilipinas sa dalan sa padayong pag-abante sa umalabot nga mga tuig, ug 
magkab-ot og mas dagkung kadaugan kaysa sa miagi. 


Maghiusa ug suklan ang anti-katawhan, papet ug pasistang rehimeng US- 
Marcos! 


Ibagsak ang imperyalismo, pyudalismo ug burukrata-kapitalismo! 
Makigbisog alang sa nasudnong demokrasya! 

Iasdang ang demokratikong rebolusyon sa katawhan! 

lasdang ang malungtarong gubat sa katawhan! 

Mabuhi ang katawhang Pilipino! 


Mabuhi ang Bagong Hukbong Bayan! 


Mabuhi ang bantugang handumanan ni Ka Jose Maria Sison! 
Iasdang ang Marxismo-Leninismo-Maoismo! 


Mabuhi ang Partido Komunista ng Pilipinas! 


